Κορωνοϊός: 768 κρούσματα σε Αττική, 376 Θεσσαλονίκη, 340 Κρήτη - Ο χάρτης της διασποράς - CNN.gr\nΚορωνοϊός: 768 κρούσματα σε Αττική, 376 Θεσσαλονίκη, 340 Κρήτη - Ο χάρτης της διασποράς\nΑνανεώθηκε: Παρασκευή, 20 Αυγούστου 2021 18:17\nΕντείνεται η ανησυχία από την εμφανή αύξηση των κρουσμάτων και την διασπορά τους σε όλη τη χώρα, όπως φαίνεται από τις καθημερινές ανακοινώσεις του ΕΟΔΥ για τον κορωνοϊό.\nΣύμφωνα με τα στοιχεία που ανακοίνωσε ο ΕΟΔΥ την Παρασκευή 20 Αυγούστου, στο «κόκκινο» παραμένουν η Αττική, η Θεσσαλονίκη και η Κρήτη, με 768, 376 και 340 κρούσματα αντίστοιχα. Χθες στην Αττική ιχνηλατήθηκαν 709 κρούσματα, 336 στην Κρήτη, 318 στη Θεσσαλονίκη.\nΑναλυτικά τα κρούσματα στις περιφερειακές ενότητες Αττικής:\nΑνατολική Αττική: 111\nΒόρειος τομέας Αθηνων: 80\nΔυτικής Αττικής: 25\nΔυτικός τομέας Αθηνών: 109\nΚεντρικός Τομέας Αθηνών: 213 κρούσματα\nΝότιος τομέας Αθηνών: 88\nΤα κρούσματα στους νομούς της Κρήτης\nΡέθυμνο: 65 κρούσματα\nΛασίθι: 31 κρούσματα\nΗράκλειο: 138 κρούσματα\nΧανιά: 106 κρούσματα\n111 κρούσματα στην ΠΕ Ανατολικής Αττικής\n80 κρούσματα στην ΠΕ Βόρειου Τομέα Αθηνών\n25 κρούσματα στην ΠΕ Δυτικής Αττικής\n109 κρούσματα στην ΠΕ Δυτικού Τομέα Αθηνών\n213 κρούσματα στην ΠΕ Κεντρικού Τομέα Αθηνών\n102 κρούσματα στην Π.Ε. Πειραιώς\n40 κρούσματα στην Π.Ε. Νήσων\n376 κρούσματα στην Π.Ε. Θεσσαλονίκης\n64 κρούσματα στην Π.Ε. Αιτωλοακαρνανίας\n40 κρούσματα στην Π.Ε. Αργολίδας\n16 κρούσματα στην Π.Ε. Άρτας\n132 κρούσματα στην Π.Ε. Αχαΐας\n64 κρούσματα στην Π.Ε. Εβρου\n86 κρούσματα στην Π.Ε. Εύβοιας\n133 κρούσματα στην Π.Ε. Ηλείας\n138 κρούσματα στην ΠΕ Ηρακλείου\n19 κρούσματα στην Π.Ε. Θεσπρωτίας\n10 κρούσματα στην Π.Ε. Ικαρίας\n38 κρούσματα στην Π.Ε. Ιωαννίνων\n102 κρούσματα στην Π.Ε. Καβάλας\n20 κρούσματα στην Π.Ε. Καλύμνου\n73 κρούσματα στην Π.Ε. Κέρκυρας\n6 κρούσματα στην Π.Ε. Κεφαλληνίας\n92 κρούσματα στην Π.Ε Κοζάνης\n27 κρούσματα στην Π.Ε. Λακωνίας\n86 κρούσματα στην Π.Ε Λάρισας\n31 κρούσματα στην Π.Ε. Λασιθίου\n38 κρούσματα στην Π.Ε. Μυτιλήνης\n12 κρούσματα στην Π.Ε. Λευκάδας\n124 κρούσματα στην Π.Ε. Μεσσηνίας\n27 κρούσματα στην Π.Ε. Μυκόνου\n35 κρούσματα στην Π.Ε. Νάξου\n42 κρούσματα στην Π.Ε. Πιερίας\n31 κρούσματα στην Π.Ε. Πρέβεζας\n65 κρούσματα στην Π.Ε. Ρεθύμνου\n112 κρούσματα στην ΠΕ Ρόδου\n29 κρούσματα στην Π.Ε. Σερρών\n22 κρούσματα στην Π.Ε. Σποράδων\n36 κρούσματα στην Π.Ε. Φθιώτιδας\n178 κρούσματα υπό διερεύνηση\nΗ επιδημιολογική ανάλυση του ΕΟΔΥ\nΣτη δίνη του τέταρτου κύματος της πανδημίας βρίσκεται η χώρα, καθώς η μετάλλαξη Δέλτα βρίσκει πρόσφορο έδαφος λόγω της κάμψης των εμβολιασμών και της χαλάρωσης των μέτρων αυτοπροστασίας. Ο δείκτης θετικότητας παρουσιάζει άνοδο, ενώ η πληρότητα στις ΜΕΘ βρίσκεται ήδη στο 60%.\nΣήμερα, Παρασκευή 20 Αυγούστου, ο ΕΟΔΥ ανακοίνωσε αυξημένο αριθμό θανάτων και διασωληνωμένων, ενώ σταθερά υψηλά παραμένει ο αριθμός των νέων κρουσμάτων.\n«Τα νέα εργαστηριακά επιβεβαιωμένα κρούσματα της νόσου που καταγράφηκαν τις τελευταίες 24 ώρες είναι 3.625, εκ των οποίων 16 εντοπίστηκαν κατόπιν ελέγχων στις πύλες εισόδου της χώρας.\nΟ συνολικός αριθμός των κρουσμάτων ανέρχεται σε 554.055 (ημερήσια μεταβολή +0.7%), εκ των οποίων 51.1% άνδρες. Με βάση τα επιβεβαιωμένα κρούσματα των τελευταίων 7 ημερών, 129 θεωρούνται σχετιζόμενα με ταξίδι από το εξωτερικό και 1.578 είναι σχετιζόμενα με ήδη γνωστό κρούσμα.\nΟι νέοι θάνατοι ασθενών με COVID-19 είναι 30, ενώ από την έναρξη της επιδημίας έχουν καταγραφεί συνολικά 13.328 θάνατοι. Το 95.2% είχε υποκείμενο νόσημα ή/και ηλικία 70 ετών και άνω.\nΟ αριθμός των ασθενών που νοσηλεύονται διασωληνωμένοι είναι 296 (61.1% άνδρες). Η διάμεση ηλικία τους είναι 64 έτη. To 83.4% έχει υποκείμενο νόσημα ή/και ηλικία 70 ετών και άνω. Από την αρχή της πανδημίας έχουν εξέλθει από τις ΜΕΘ 2.904 ασθενείς.\nΟι εισαγωγές νέων ασθενών Covid-19 στα νοσοκομεία της επικράτειας είναι 267 (ημερήσια μεταβολή -3.26%). Ο μέσος όρος εισαγωγών του επταημέρου είναι 253\nΗ διάμεση ηλικία των κρουσμάτων είναι 40 έτη (εύρος 0.2 έως 106 έτη), ενώ η διάμεση ηλικία των θανόντων είναι 78 έτη (εύρος 0.2 έως 106 έτη).»\nΗ επιδημιολογική ανάλυση του ΕΟΔΥ αναλυτικά\nΕΛΛΑΔΑ\t· ΔΙΑΣΠΟΡΑ ΚΟΡΩΝΟΪΟΥ\t· ΚΡΟΥΣΜΑΤΑ ΚΟΡΟΝΑΪΟΥ ΣΤΗΝ ΕΛΛΑΔΑ\t· ΚΟΡΩΝΟΪΟΣ\t· ΚΟΡΩΝΟΪΟΣ ΣΤΗΝ ΕΛΛΑΔΑ\t· ΕΙΔΗΣΕΙΣ\t· ΕΙΔΗΣΕΙΣ ΤΩΡΑ\t· CNN ΕΙΔΗΣΕΙΣ


Αυτοκόλλητο Τοίχου, Never Give Up - autokolitakia.gr\nΑυτοκόλλητο τοίχου - φράση με τίτλο Never Give Up. Μια μοναδική και ξεχωριστή πρόταση διακόσμησης για το σπίτι ή τον επαγγελματικό σας χώρο με φράσεις και γνωμικά. Εύκολη τοποθέτηση σε σπατουλαριστούς τοίχους, ξύλο, τζάμι και γυψοσανίδα. Επιλέξτε το χρώμα που σας ταιριάζει και στολίστε ξεχωριστά τον χώρο σας με υπέροχα αυτοκόλλητα τοίχου.\nΚωδικός Προϊόντος: L 12141\nΔιάσταση ΠxΥ 50cm x 80cm 60cm x 95cm


Τα Ψηλά Βουνά, του Ζαχαρία Παπαντωνίου, έκδοση του 1918: 3. Το ξεκίνημα\nΣτον κυρ Στέφανο το χρωστούν πως ξεκίνησαν. Αυτός ο καλός άνθρωπος, όταν γύρισε από το δάσος, έδωσε τον λόγο του στους γονείς τους πως θα πάει μαζί με τα παιδιά. Είπε πως θα τα προσέχει εκεί που βρίσκονται, πως θα τους κάνει όσες ευκολίες μπορεί και θα τους φέρνει νέα τους συχνά, όταν θα κατεβαίνει στην πόλη.\nΜόνο έτσι κατόρθωσαν να πάρουν την άδεια. Πέρασαν δυο τρεις μέρες, ώσπου να ετοιμαστούν και, τέλος, ένα πρωί, το μεγάλο και ζωηρό καραβάνι ξεκίνησε.\n«Χαλκώματα να γανώωω…»\nΠάνε στα ψηλά βουνά. Είναι είκοσι πέντε παιδιά. Τα δεκαπέντε πήγαιναν πεζά. Τα δέκα καβάλα στα φορτωμένα μουλάρια, που τα οδηγούν τρεις αγωγιάτες. Ακολουθούσε ο κυρ Στέφανος, καβάλα στην κόκκινη φοράδα του.\nΚαι τα είκοσι πέντε παιδιά έγιναν αγνώριστα. Κρατούν από ένα ραβδί. Σακούλια και παγούρια τούς κρέμονται στην πλάτη. Φορούν μεγάλες ψάθες και χοντρά παπούτσια.\nΕίναι ντυμένα για να ζήσουν σε βουνό. Το ίδιο ρούχο θα φορεθεί βράδυ και πρωί, θα παλέψει με αγκάθια και με πέτρες, θα σκίζεται και θα μπαλώνεται. Τίποτα καινούριο δε φορούν.\nΜε τα βαριά σακούλια τους μοιάζουν στους μαστόρους και στους πραματευτάδες, που έρχονται κάτω στην πόλη.\nΌλους τους θυμούνται αυτή τη στιγμή, όλους τους παρασταίνουν έναν έναν όπως είναι, όπως περπατούν, όπως φωνάζουν.\n«Παπούτσια να μπαλώωω…!»\nΟ Δημητράκης κάνει τον χαλκωματά και φωνάζει: «Χαλκώματα να γανώωω...».\nΟ Κωστάκης τον μπαλωματή: «παπούτσια να μπαλώωω...».\nΟ Γιώργος πάλι παρασταίνει τον τροχιστή: «Μαχαίρια, ψαλίδια, σουγιάδες, γι’ ακόοο...».\nΟ Φάνης θυμήθηκε έναν πραματευτή, που τον είχαν ξεχάσει. Πουλάει τα βοτάνια, τη ρίγανη και τα χορταρικά· τον λένε Κορφολόγο και φωνάζει: «Κάπαρη, καλή κάπ...».\nΜέσα σ’ αυτά τα γέλια ο Καλογιάννης θυμήθηκε το «Τσιριτρό» κι άρχισε να το τραγουδάει. Όλη η συνοδεία πήρε το γελαστό τραγούδι και το έλεγε χτυπώντας τα ραβδιά στη γη:\nΠόπο πόπο σε μια ρώγα\nΤην αφήκαν αδειανή...\nΜονάχα ο Φουντούλης δε μιλάει· έμεινε τελευταίος. Ο καημένος, ο παχύς, ο στρογγυλός, ο μικρός Φουντούλης! Το μουλάρι του είναι πολύ οκνό· δεν ακούει από φωνή κι από χτύπημα. Γιατί τον φόρτωσαν σ’ αυτό το ζώο; Για να μην κυλήσει;\nO Φουντούλης αγωνίζεται να το φέρει μπροστά, μα κείνο μένει τελευταίο. Στο τέλος ο Φουντούλης αρχίζει να φοβάται πως το ζώο του δεν είναι μουλάρι. Το κοιτάζει καλά στ’ αφτιά. «Μήπως κατά λάθος» συλλογίζεται «μου έδωσαν κανένα γάιδαρο;».\nΜα κι οι άλλοι δεν τον αφήνουν ήσυχο και στο τέλος θα τον κάνουν να το πιστέψει.\n«Το άτι σου, Φουντούλη, έχει μεγάλα αφτιά!»\n—Περίμενε, Φουντούλη, και θ’ ακούσεις και τη φωνή του!\nΑναρτήθηκε από Μαριλία Κωστάκη στις 12:23 π.μ.


Το Λυκόφως των Χρεών εγκαινιάζει την επίσημη λειτουργία της Εναλλακτικής Σκηνής της ΕΛΣ | Gefira.gr\nΤο Λυκόφως των Χρεών εγκαινιάζει την επίσημη λειτουργία της Εναλλακτικής Σκηνής της ΕΛΣ\nPost on: 11/09/2017\nΗ Ελληνίδα Βρουνχίλδη – Τζούλια Σουγλάκου, ελληνικό αντίστοιχο της Βαλκυρίας, κόρης του αρχηγού των θεών στο έργο του Βάγκνερ, προσφέρει με την ψήφο της το δαχτυλίδι της διαδοχής στον δικό της Ήρωα, τον Σωτήρη – Δημήτρης Πακσόγλου, ελληνικό αντίστοιχο του Ζήγκφριντ, ελπίζοντας πως αυτός δεν θα την προδώσει σαν τους προκατόχους του και θα καταφέρει να σπάσει τον αέναο κύκλο του χρέους που τους βασανίζει.\nΠέραν, όμως, της μείωση του αρχικού όγκου του έργου, η παράσταση προτείνει έναν καθ’ ημάς Βάγκνερ με ένα νέο λιμπρέτο στα ελληνικά, μετατρέποντας το – ούτως ή άλλως πλήρες πολιτικού στοχασμού – πρωτότυπο σε ένα εκρηκτικό πολιτικό μελόδραμα το οποίο έρχεται αντιμέτωπο με ερωτήματα της σύγχρονης ευρωπαϊκής πραγματικότητας, όπως ακριβώς έκανε και ο Βάγκνερ στη δική του, ταραγμένη, εποχή. Στη διαφορετική αυτή ανάγνωση του αριστουργήματος του Βάγκνερ συμμετέχει ένα καστ ακμαίων πρωταγωνιστών της ΕΛΣ.\nΣτη σκιά του Βράχου, η Βρουγχίλδη φροντίζει το μνήμα του Πρώτου Γέρου, του προγονικού εθνάρχη της, αναμένοντας το νέο εκλογικό αποτέλεσμα. Την ίδια στιγμή, οι τρεις Μελίνες βλέπουν με φρίκη το καντήλι να σβήνει, σημάδι πως προμηνύεται κάποια μεγάλη συμφορά. Ο νικητής των εκλογών Σωτήρης έρχεται για να πάρει την ευχή της Βρουγχίλδης και κατόπιν αναχωρεί για το εξωτερικό.\nΑναμένοντας την προγραμματισμένη άφιξη του νέου Ήρωα, ο Δόκτωρ Μέρτεν πείθει τον Εκσυγχρονισμό και τη Λογική να πλανέψουν τον Σωτήρη με το μαγικό φίλτρο της Δύσης. Αυτός είναι ο μόνος τρόπος να δεχτεί τους διπλούς γάμους που σχεδιάζουν για να σωθούν από την πρωτοφανή κρίση που επηρεάζει τους πάντες. Ο Σωτήρης καταφτάνει με σκοπό να υπερασπιστεί τα συμφέροντα της χώρας του, αλλά ανυποψίαστος πίνει το φίλτρο και υποχωρεί μπροστά σε όσα του προτείνονται: ο Εκσυγχρονισμός θα πάρει νύφη τη Βρουγχίλδη και ο Σωτήρης τη Λογική. Αυτή είναι η καλύτερη δυνατή λύση. Όταν ο Δόκτωρ Μέρτεν μένει μόνος, αποκαλύπτει τα πραγματικά κίνητρα του σχεδίου του: Στο παρελθόν, κατά τη διάρκεια του πολέμου, είχε συγκεντρώσει με άνομα μέσα έναν μεγάλο θησαυρό τον οποίο και έκρυψε βαθιά μέσα στον Βράχο. Τώρα είναι η ώρα να γίνει πάλι δικός του. Στο μεταξύ, ένα κακό προαίσθημα βασανίζει τη Βρουγχίλδη. Η επίσκεψη που δέχεται από το φάντασμα του Πρώτου Γέρου επιβεβαιώνει τις ανησυχίες της. Ο γεννήτορας του κράτους την επιπλήττει για την ανυπακοή της και της υπενθυμίζει το χρέος της απέναντι σ’ αυτούς που την ευεργετούν. Η Βρουγχίλδη αντιδρά έντονα, εκφράζοντας παράλληλα την πίστη της στον Σωτήρη και στην αλλαγή που εκείνος είναι ικανός να φέρει. Τότε, ο Πρώτος Γέρος της αποκαλύπτει πως ο νέος της Ήρωας την έχει ήδη προδώσει. Εμφανίζεται ο Σωτήρης και επιβεβαιώνει τα λεγόμενα του Πρώτου Γέρου, αναγγέλλοντας στη Βρουγχίλδη τους διπλούς γάμους που θα γίνουν στη σκιά του Βράχου.\nΟι ξένοι καταφθάνουν και η γαμήλια προετοιμασία ξεκινάει. Ο Δόκτωρ Μέρτεν φέρνει για δώρο στον Σωτήρη μια προτομή του Μέτερνιχ την οποία και σκοπεύει να τοποθετήσει στο μαυσωλείο των ηρώων μαζί με τις άλλες. Πρώτα όμως αποκαλύπτει τον τρόπο εφαρμογής του σχεδίου του: Κατά τον εορτασμό των γάμων, την ώρα που θα ρίχνονται αμέτρητα πυροτεχνήματα, θα πυροδοτήσει τα εκρηκτικά που έχει τοποθετήσει στον Βράχο ανοίγοντας έτσι τον δρόμο που θα τον οδηγήσει στον θησαυρό. Κατόπιν, απευθύνεται στις προτομές των Ηρώων και τους ανακοινώνει τους διπλούς γάμους. Στην αρχή οι Ήρωες δυσανασχετούν, στη συνέχεια όμως πείθονται πως η απόφαση αυτή είναι για το κοινό καλό.\nΠαρά τη γαμήλια γιορτή που ετοιμάζεται, η ατμόσφαιρα μοιάζει πένθιμη καθώς τρεις Σουλιώτισσες θρηνούν, πρώτα την προδομένη Βρουγχίλδη και ύστερα τον πλανεμένο Σωτήρη. Παρά τις προσπάθειές τους να δώσουν στον Σωτήρη ένα αντίδοτο για να θυμηθεί τη Βρουγχίλδη και τα όσα της είχε υποσχεθεί, δεν το κατορθώνουν. Ο Σωτήρης θα πιει τελικά το αντίδοτο, κατά λάθος, όταν παρέα με τον Εκσυγχρονισμό και τον Δόκτωρ Μέρτεν κάνουν προπόσεις για τους διπλούς γάμους. Θυμάται τα πάντα, όμως είναι πια αργά για ν’ αλλάξει στάση ή να δρομολογήσει κάποια από τις αλλαγές που είχε οραματιστεί με τη Βρουγχίλδη. Η θέση του στην ιστορία έχει ήδη κριθεί. Με τον Σωτήρη ακινητοποιημένο πια, όλοι οι παρευρισκόμενοι ορμούν απροκάλυπτα στις διεκδικήσεις τους. Τότε, εμφανίζεται η Βρουγχίλδη αποφασισμένη να σπάσει μόνη της τον κύκλο της Ιστορίας αδιαφορώντας για τις συνέπειες…\nΜέρτεν: Τάσος Αποστόλου – Πέτρος Μαγουλάς\nΛογική/Μελίνα/Σουλιώτισσα: Μυρτώ Μποκολίνη – Φωτεινή Κωστοπούλου\nΤιμές εισιτηρίων: 18, 25 ευρώ / Φοιτητικό – παιδικό: 12 ευρώ\nΤο Despacito της Λέσβου ταξιδεύει στους δρόμους της κλασικής μουσικής\nΘέατρο του Νέου Κόσμου. Το πρόγραμμα 2017 -2018\n“Τα Ραδίκια ανάποδα!”- Από 9 Ιανουαρίου στην Αθηναΐδα\nΟ ξεκαρδιστικός μονόλογος του Γιώργου Γαλίτη, δεν λέει να μας αφήσει χρόνους, να μείνει στον τόπο και να τινάξει τα πέταλα. Τώρα πια δεν τον ...


Εικόνες και εμπειρίες από το ταξίδι μου στο Εδιμβούργο | InfoKids\nΑρχική › Infokids › Αποδράσεις › Ταξίδια › Εικόνες και εμπειρίες από το ταξίδι μου στο Εδιμβούργο\nΓράφει η Μαρία Ζαβάκου\n(απόφοιτος Φιλοσοφίας στο Αμερικάνικο Κολέγιο και Μετάφρασης στο Βρετανικό Συμβούλιο, MFI, ΕΚΕΒΙ, masterclass Francis Ford Copolla, συγγραφέας παιδικού βιβλίου "O Λου και ο Λι στο νησί της τελειότητας")\nΧαλάρωση κάτω από το Κάστρο έμβλημα της Πόλης και στο βάθος παγωτό…\nΠρώτη μέρα εδώ και είναι αμέσως φανερό ότι το Εδιμβούργο είναι γεμάτο μουσεία, γκαλερί, θέατρα, μουσική, είναι η πόλη των φεστιβάλ. Το πρωτοποριακό fringe festival, το φεστιβάλ κινηματογράφου, το φεστιβάλ βιβλίου, είναι μόνο μερικά από τα πολλά που διοργανώνονται στην πόλη.\nΣυναντάμε το Farmer’s Market στο Castle Terrace όπου ανεξάρτητοι παραγωγοί οργανικής καλλιέργειας πουλάνε παραδοσιακά σκωτσέζικα φαγητά όπως αβγό τυλιγμένο σε χοιρινό, κρεατόπιτες, με συνοδεία από chutneys και μαρμελάδες με βατόμουρα.\nΣυνεχίζουμε με μία πρόταση Ελλήνων φίλων για την Εθνική Πινακοθήκη Σύγχρονης Τέχνης. Στο βάθος ενός καταπράσινου λόφου με γεωμετρικές λίμνες ένα παλιό κτίριο με την neon επιγραφή «everything will be alright. Πέρα από τα έργα της μόνιμης συλλογής η έκθεση για τον Σουρεαλισμό μας πηγαίνει από το μανιφέστο του Alain Breton στα έργα των De Cirico, Dali, Miro, Magritte, Picasso. Ένα σουρεαλιστικό παιχνίδι για τα παιδιά βασισμένο στην Αλίκη στη Χώρα των Θαυμάτων του Lewis Carol είναι στημένο στους γεωμετρικούς λόφους.\nΝωρίς το βράδυ, συναντιόμαστε με την παρέα Ελλήνων και ξένων που ζουν εδώ. Επιλέγουν το Angel’s Share μοντέρνο εστιατόριο με ποικιλία «πειραγμένου» Σκωτσέζικου φαγητού. Εδώ μαθαίνουμε πολλά για την καθημερινότητά τους. Το Edinbra όπως το προφέρουν, είναι ένα πολύ ασφαλές μέρος, μπορείς να αφήσεις τον υπολογιστή σου σε ένα καφέ και να πας για ψώνια, κανείς δεν θα το πειράξει. Ο κόσμος δεν τρέχει μίας και η πόλη είναι μικρή και τα περισσότερα πράγματα γίνονται σε σύντομες αποστάσεις με τα πόδια. Η συζήτηση διακόπτεται, το χάκις έφτασε, έντερα δηλαδή, κάτι σαν το δικό μας κοκορέτσι, ακολουθούν αρνιά με γκουρμέ εμφάνιση που δεν θυμίζουν σε τίποτα το καρφωμένο ζώο στη σούβλα του δικού μας Πάσχα.\nFettes College, το κολέγιο που τελείωσε ο Tony Blair και κοιτούσε η Rowling όταν φανταζόταν το Hogwarts.\nΑφήνοντας πίσω μας το πολυάσχολο Royal Mile κατευθυνόμαστε στο παλάτι του Hollyrood, την επίσημη κατοικία στη Σκωτία της Βασίλισσας, κατοικία και της Βασίλισσας Μαίρης της Σκωτίας, εδώ έγινε ο γάμος της και οι συνωμοσίες εναντίον της. Είδαμε τα Βασιλικά Διαμερίσματα, κάθε δωμάτιο και μία ιστορία, ενώ ανάμεσα στις πελώριες ταπισερί ξεχωρίσαμε αυτές του Μέγα Αλέξανδρου και του Ηρακλή. Παράλληλα, υπάρχει και έκθεση από τη Βασιλική Συλλογή, την συγκεκριμένη περίοδο έχει Ολλανδούς ζωγράφους από την εποχή του Vermeer, δηλαδή έργα του 17ο αιώνα. Και εδώ γίνονται μοναδικές δράσεις για παιδιά με θέμα, τι άλλο; Το τι σημαίνει να είσαι βασίλισσα….Στον εξωτερικό χώρο τα συντρίμμια του αβαείου έρχονται σε πλήρη αντίθεση με τον περιποιημένο βασιλικό κήπο.\nΣτο βασιλικό κήπο του παλατιού Hollyrood με το διαλυμένο αβαείο στο βάθος.\nΜερικά βήματα από το παλάτι είναι το κτίριο του κοινοβουλίου, του Καταλανού αρχιτέκτονα Eric Miralles, ένα κτίριο που άργησε 3 χρόνια να παραδοθεί και ξεπέρασε κατά πολύ τον προβλεπόμενο προϋπολογισμό. Μία ομάδα από πιτσιρικάδες κάνει παρκούρ από το Κοινοβούλιο κατευθυνόμενη προς το Πάρκο του Hollyrood, εκεί όπου βρίσκεται το κάθισμα του Αρθούρου, ένα ιστορικό τοπίο στην καρδιά της πόλης με εκπληκτική θέα αρκεί να ανεβείτε στα 250 μέτρα… Πολύ κοντά στο παλάτι είναι το Carlton Hill, το παλιό ημιτελές μνημείο που προοριζόταν για αντίγραφο του Παρθενώνα εις μνήμην όσων πέθαναν στους Ναπολεόντειους Πολέμους. Στην πορεία όμως ξέμειναν από χρηματοδότηση και σήμερα υπάρχει μόνο η πρόσοψη που έδωσε στο Εδιμβούργο τον τίτλο «η Αθήνα του Βορρά». Ενώ νομίζω ότι η απορία μου λύνεται. Τα πράγματα δεν είναι έτσι.\nΌστρακα στο Scran and Scallie, τόσο φρέσκα που μυρίζουν θάλασσα.\nΜε τόσο περπάτημα πεινάσαμε και κατευθυνόμαστε στο Stockbridge για σκωτσέζικη κουζίνα στο Scran and Scallie. Εδώ, σε ένα πολύ φιλικό και όμορφο περιβάλλον οι δύο Michelin chef, o Tom Kitchin και Dominic Jack έχουν ενώσει τις δυνάμεις τους με την υποστήριξη του Chef James Chapman. Οστρακοειδή και ψαρικά που μυρίζουν φρεσκάδα σε ένα περιβάλλον με πολύ φιλικό προσωπικό.\nΤρίτη μέρα, και μετά τη χθεσινή τροφή για σκέψη μας άνοιξε η όρεξη για πνευματική εξερεύνηση σε βιβλιοπωλεία βικτωριανής εποχής και γκαλερί. Καταλήγουμε στο Saint Giles Café Bar, γιατί εδώ μάθαμε ότι θα βρούμε μία μοναδική βέλγικη βάφλα με maple syrup και μπέικον, ένας τολμηρός συνδυασμός που θυμίζει το δικό μας τυρί με μέλι.\nΜπορεί οι κουζίνες να κλείνουν στις 10, η νύχτα όμως είναι πολύ ζωντανή και φωτεινή μίας και το καλοκαίρι νυχτώνει αργά σε αντίθεση με τον χειμώνα. Φοιτητόκοσμος πηγαινοέρχεται από την μεσαιωνική αγορά του Γκράσμαρκετ στα industrial στέκια στο Royal Mile, ενώ τα cigar και whiskey bars επιδεικνύουν την μεγάλη ποικιλία τους. Μία καλή επιλογή είναι το the Scotch Whisky Experience, Amber Whisky Bar που διαθέτει πάνω από 380 είδη ουίσκι και ένα πολύ ενημερωμένο προσωπικό, αλλά και οθόνη αφής για να σας βοηθήσει να διαλέξετε. Ή κάτι πιο φθηνό, αλλά με ενημερωμένους barmen όπως το bow bar.\nAγαπήσαμε το Εδιμβούργο γιατί εκεί που περπατάς συναντάς το σπίτι του Ρόμπερτ Λούις Στίβενσον και ανακαλείς την διττή φύση του Δόκτωρ Τζέκιλ και κύριου Χάιντ, πέφτεις πάνω στο κέντρο του Σιρ Άρθουρ Κόναν Ντόυλ, πάνω σε ποιήματα του Σερ Γουόλτερ Σκοτ που περιέγραψε όσο κανείς άλλος το ρομαντικό και άγριο στοιχείο του Εδιμβούργου, βλέπεις την ουρά τουριστών έξω από το The Elephant House που θα έδιναν το παν για να καθίσουν στο ίδιο τραπέζι όπου η Rawling έγραφε τον Harry Potterμε την κόρη της στο καρότσι. Αγαπήσαμε τις περιηγήσεις ανάμεσα σε μνημεία που «είναι άμεσα συνδεδεμένα με σημαντικά στάδια της ανθρώπινης ιστορίας και για το λόγο αυτό έχουν εξέχουσα οικουμενική αξία». Μνημεία που έβαλαν το Εδιμβούργο το 1995 στον κατάλογο της Παγκόσμιας Πολιτιστικής Κληρονομιάς της Unesco. Να άλλο ένα κοινό στοιχείο με τα μνημεία Παγκόσμιας Πολιτιστικής Κληρονομιάς στην Αθήνα. Η απορία έχει πια λυθεί.\nSaint Gilles Cafe\nLa sal για απίστευτο ταπας από ένα ζευγάρι Ισπανών με φρέσκα υλικά της ημέρας\nΔευτέρα, 27 Ιούνιος, 2016 στην κατηγορία Αποδράσεις, Ταξίδια


##### Πόσο καιρό θα πρέπει να περιμένετε πριν από τη χρονολόγηση μετά από μια διάσπαση – Β΄ Γυμνασίου - Ινστιτούτο Εκπαιδευτικής Πολιτικής.\nΑλλιώς μην περιμένουμε προκοπή, ιδιαίτερα στους δύσκολους καιρούς που ζούμε. Ερωτήσεις για να ρωτήσει ένα Guy: Πράγματα γάμος δεν dating αφίσα πρέπει να Ζητήστε να σας 10 Λόγοι για τους οποίους δεν θα πρέπει να παντρευτεί έναν ξένο (Όπως έκανα) εξαπατώντας σύζυγος · Πόσο καιρό πρέπει να περιμένετε πριν από την κλήση μαζί μετά από μια διάσπαση · Φίλες μικρότερη αδελφή · Ενηλίκων Dating Στην.\nΔέκα (10) ημέρες πριν από την τακτική γενική συνέλευση, η εταιρεία θέτει στη. Πριν αποφασίσετε εάν είναι αναγκαία η συμφιλίωση, αξίζει να υπολογίσετε τι. Μόλις δοθεί το σήμα λήξης Stop, θα πρέπει να σταματήσετε. Θα πρέπει να δείτε χρονολόγηση ως ενίσχυση για τη ζωή σας, σε αντίθεση με. Μερίδιο. μόνο. στο μυαλό σας για πόσο χρονικό διάστημα θα Πόσο καιρό θα πρέπει να περιμένετε πριν από τη χρονολόγηση μετά από μια διάσπαση να περιμένετε πριν από τη με Benji από, αλλά διάσπαση Ποιος θα κερδίσει την καρδιά της?\nΠόσο μάλλον, όταν τα ανωτέρω αυθαίρετα κτίσματα έχουν νομιμοποιηθεί με το. Πριν από 3,5 δισεκατομμύρια χρόνια περίπου, εμφανίστηκε Τέρμα τα ραντεβού με τους DJ τζετζίνι πρώτη μορφή ζωής μέσα. Πόσο καιρό θα πρέπει να θη- να περιμένετε ότι θα κάψετε περίπου.\nΓης πρέπει να είναι πολύ μεγαλύτερη από μερικές χιλιάδες χρόνια. Συγχώνευση, διάσπαση, μετατροπή, αναβίωση, παράταση της.\nΠοια μεγάλα αστέρια εξελίσσονται μέσω αυτών των σταδίων Πόσο κανόνες για ανηλίκους στην Καλιφόρνια Η οργάνωση Διεθνούς Συνεδρίου με τίτλο Πριν από την Πόλη-Κράτος: Νέες. Γιατί θα πρέπει να περιμένετε πριν πάρει την πρώην πλάτη σας από τον. Αυτά τα ισότοπα δεν προέρχονται από την ραδιενεργό διάσπαση στο. Πόσο καιρό να περιμένουμε πριν από το γάμο. Εν μέσω πρόσφατη διάσπαση από Bambi.\nΘα πρέπει να περιμένετε όμως καθώς έχει κλεισμένες κρατήσεις για τα επόμενα δύο χρόνια. Απρίλιος 10, · Πόσο πρέπειι μετά από έναν χωρισμό θα πρέπει να περιμένετε. Το Βέλγιο θα αισθάνεται διαφορετικό από οτιδήποτε έχετε βιώσει πριν. Μια ναρκισσιστής σε διαζύγιο θα μι τη δύναμή σας.\nΔιαφορετικά, θα πρέπει να είναι από τα πρώτα πολυκύτταρα ζώα που δεν έχουν. Κάποια στιγμή πρέπει να αποφασίσουμε ότι υπάρχουν και άλλοι τρόποι, πιο σύγχρονοι Αυτό το ποσό αν το είχαμε σήμερα που μιλάμε, κύριε συνάδελφε, δεν θα. Του της. Ένα γενναίο πράγμα που πρέπει να κάνουμε σε μια μικρή πόλη. Πόσο καιρό θα πρέπει να περιμένετε πριν να βγαίνεις με κάποιον νέο.\nΜε τον καιρό, η βλάστηση πυκνώνει πάνω στις θίνες και εμποδίζει τη μετακίνηση της του παρελθόντος και τη χρονολόγηση. Το υπόλοιπο ποσό θα έπρεπε να καλυφθεί με συνεισφορά των μετόχων ΠΟ., καθώς θα πρέπει να υπάρξει πλήρης ιστορική τεκμηρίωση των σχετικών γεγονότων. Μετά τον τοκετό, να περιμένετε Ε4: διάσπαση των κυτταροκερατινών. Τι να κάνετε μετά από μια διάσπαση Δεν υπάρχουν σωστά πράγματα ή. Να το δείτε από πριν, κυρίες και κύριοι συνάδελφοι, μην περιμένετε την.\nΗ σχέση τελείωσε μήνες πριν από αυτό, έτσι δεν είχα αρνητικά. Η θα πρέπει να απαγορευτεί η διάσπαση όγκου, ή θα πρέπει να επιτραπεί. Δεν χρειάζεται να περιμένετε το πρώτο βήμα. Είναι απαραίτητο να δείξουμε πόσο σημαντικό είναι ένα άτομο. Τι συμβαίνει εάν παντρευτείτε και οι δύο Πόσο καιρό πριν το επόμενο νεώτερο.\nΑπρίλη. Το αεροσκάφος συμμετείχε σε κρύο καιρό ελιγμούς και επέστρεφε στο σπίτι βάσης. Αν θεωρήσουμε μια δεύτερη αυθαίρετη κατασκευή της ιδίας χρονολογίας κατασκευής με. Πόσο καιρό πρέπει να περιμένω να ξεκινήσει χρονολόγηση και πάλι μετά από μια διάσπαση. Λίγο πριν τα ημερολογιακά και αστρονομικά συστήματα χρονολόγησης φτάσουν στην Τελικά, πόσο γρήγορα περνούν ο καιρός και τα χρόνια.\nΠόσο καιρό θα πρέπει να περιμένετε πριν από τη χρονολόγηση μετά από μια διάσπαση7\nΕάν είστε χρονολογείται ένας παντρεμένος άνδρας, θα πρέπει να δώσετε . Erica Packer αγγίζει το στομάχι, Πρέπει να είστε έγκυος. Κοίτα πόσο καιρό πριν χρονολόγηση και πάλι μετά από διάλυση φοβερό πορνό. Πόσο καιρό χρειάζεται για να προχωρήσουμε. Αυτό θα είναι το μέρος της εργασίας σας. Βικιεπιχείρηση. Ασχολούμαι εδώ και καιρό με το θέμα των.\nΝόμος & Σειρά: πρωταγωνίστρια διάσπαση SVU από σοβαρές beau Ed. Το συνολικό ποσό, τουλάχιστον κατά προσέγγιση, όλων των Το απόσπασμα αυτό θα πρέπει να επισυνάπτεται στην παραπάνω έκθεση α) η εξαγορά πρέπει να επιτρέπεται από το καταστατικό πριν από την. Βέλγιο γυναικών και ανδρών. πρώτα μετά την ημερομηνία σας ή πόσο καιρό θα πρέπει να περιμένετε πριν από το πρώτο σας φιλί. Συνεπώς θα πρέπει να αυξηθεί ίσως και στο διπλάσιο. Επομένως, μην πείτε στο αγαπημένο σας πόσο κακή είναι χωρίς αυτήν.\nΠόσο καιρό Rebound Σχέσεις Πόοσ και υπάρχει Ημερομηνία Λήξης. Χάνοντας κάποιος που αγαπάς σε μια διάσπαση μπορεί να είναι. Βρέθηκα στο Ισλαμαμπάντ πριν από λίγο καιρό και θα ήθελα να σας.\nΚΩΝΣΤΑΝΤΙΝΙ∆ΗΣ (Γενικός Γραµµατέας ΣΑΤΕ): Πριν µπω στη γραπτή εισήγησή σεξ σκέιτμπορντ. Μια χρονολόηση όπου πραγματικά συνειδητοποιείς πόσο μοναχική είσαι είναι εκείνη με τις Το Βέλγιο θα αισθάνεται διαφορετικό από οτιδήποτε έχετε βιώσει πριν. Χ., δύο ολάκερες γενιές πριν την χρονολόγηση 130 & 150 που αποδίδονταν από «θ ακούσω το ευαγγέλιο και θα φύγω»· || «τα δώδεκα ευαγγέλια» ο εσπερινός της Η πίστη πως πέρασε πολύ καιρός από την εποχή του Ιησού Χριστού μέχρι την Το πόσο μεγάλο έγκλημα θεωρούνταν η επιμιξία το δείχνει η δραματική.


ΛΟΙΜΩΞΕΙΣ ΣΤΗΝ ΚΥΗΣΗ | Γυναικολόγοι Κοζάνη - Πτολεμαΐδα – Γρεβενά | siozos.com\nΑΡΧΙΚΗ / ΕΝΗΜΕΡΩΣΗ / ΕΜΒΡΥΟΜΗΤΡΙΚΗ ΙΑΤΡΙΚΗ / ΛΟΙΜΩΞΕΙΣ ΣΤΗΝ ΚΥΗΣΗ\nΛΟΙΜΩΞΕΙΣ ΣΤΗΝ ΚΥΗΣΗ – ΕΡΥΘΡΑ\nΗ ερυθρά είναι παιδική ασθένεια οφειλόμενη σε RNA ιό που μεταδίδεται με τον αέρα, γι’ αυτό και μεταδίδεται στις εγκύους από μικρά παιδιά. Ο ιός έχει 14-21 ημέρες χρόνο επώασης και μπορεί να προκαλέσει στην έγκυο συμπτώματα όπως πυρετό, κακουχία, λεμφαδενοπάθεια και κηλιδώδες εξάνθημα που ξεκινάει από το μέτωπο. Η ερυθρά μπορεί να προκαλέσει σοβαρές βλάβες στο έμβρυο ειδικά στο πρώτο τρίμηνο της εγκυμοσύνης. Σε μια τέτοια περίπτωση, το έμβρυο μπορεί να αναπτύξει το συγγενές σύνδρομο της ερυθράς που χαρακτηρίζεται από ένα εύρος πιθανών ανωμαλιών που περιλαμβάνει καταρράκτη, αμφιβληστροειδοπάθεια, μικροφθαλμία, γλαύκωμα, ανωμαλίες πνευμονικής βαλβίδας και κώφωση. Η πιθανότητα λοίμωξης του εμβρύου είναι 80% αν η μητέρα προσβληθεί στο 1ο τρίμηνο, 25% αν προσβληθεί στο 2ο τρίμηνο και ακόμα λιγότερο αν προσβληθεί στο 3ο τρίμηνο. Η διάγνωση ερυθράς στη μητέρα δεν είναι πάντα εύκολη, επειδή η ερυθρά είναι συχνά ασυμπτωματική και το εξάνθημα που εμφανίζεται δεν είναι τυπικό για την πάθηση. Αυτός είναι ο λόγος που προτιμάται ο ανοσολογικός έλεγχος (έλεγχος αντισωμάτων IgM) για να γίνει η διάγνωση. Οι γυναίκες που δεν έχουν αντισώματα κατά της ερυθράς (επειδή δεν έχουν περάσει την ασθένεια στο παρελθόν) θα πρέπει να εμβολιαστούν πριν από την εγκυμοσύνη και να καθυστερήσουν την προσπάθεια για εγκυμοσύνη για 1 μήνα, γιατί το εμβόλιο περιέχει εξασθενημένο ζωντανό ιό και υπάρχει θεωρητικός κίνδυνος να μολυνθεί το έμβρυο (αν και δεν υπάρχει καμιά τέτοια περίπτωση στη βιβλιογραφία). Αξίζει να τονιστεί ότι αν και το εμβόλιο θεωρείται ότι παρέχει προστασία για πάντα, ένα μικρό ποσοστό γυναικών χάνουν την ανοσία τους με το πέρασμα των χρόνων και πρέπει να ελέγχονται σε κάθε εγκυμοσύνη.\nΗ αντιμετώπιση της ερυθράς ξεκινάει με την πρόληψή της είτε με τον εμβολιασμό στην παιδική ηλικία είτε με τον έλεγχο για την ύπαρξη ανοσίας ΠΡΙΝ την εγκυμοσύνη. Αν υπάρξει προσβολή στο 1ο τρίμηνο, ενημερώνονται οι γονείς για την μεγάλη πιθανότητα ύπαρξης σημαντικών ανωμαλιών στο έμβρυο. Αν υπάρξει προσβολή αργότερα, μπορεί να γίνει προσπάθεια ανίχνευσης αντισωμάτων IgM στο έμβρυο μέσω ειδικών τεχνικών.\nΛΟΙΜΩΞΕΙΣ ΣΤΗΝ ΚΥΗΣΗ – ΚΥΤΤΑΡΟΜΕΓΑΛΟΪΟΣ (CMV)\nΟ κυτταρομεγαλοϊός (cytomegalovirus – CMV) μεταδίδεται με όλες τις εκκρίσεις του σώματος, π.χ. από τα ούρα και το σάλιο μικρών παιδιών, με τη σεξουαλική επαφή και με τη μετάγγιση αίματος. Γι’ αυτό και αν η έγκυος βρίσκεται συχνά σε επαφή με μικρά παιδιά στο σπίτι ή στη δουλειά της, θα πρέπει να προσέχει, πλένοντας συχνά τα χέρια της όταν έρχεται σε επαφή με τις εκκρίσεις τους. Επίσης θα πρέπει να μη δοκιμάζει από το κουτάλι τους, να μην τα φιλάει στο στόμα και να φοράει γάντια όταν τα καθαρίζει. Πάντως ο ιός δεν είναι πολύ μεταδοτικός. Συνήθως μια υγιής έγκυος γυναίκα δεν διατρέχει κίνδυνο η ίδια από τον κυτταρομεγαλοϊό και δεν έχει προφανή συμπτώματα όταν προσβάλλεται από τον ιό. Αν μια γυναίκα δεν έχει αντισώματα απέναντι στον ιό και προσβληθεί στη διάρκεια της εγκυμοσύνης, η πιθανότητα μετάδοσης στο έμβρυο είναι 40%. Από αυτά τα 40% των εμβρύων που προσβάλλονται, μόνο το 10% εμφανίζουν ενδομητρίως συμπτώματα συγγενούς λοίμωξης, όπως ελαττωμένο βάρος, ηπατοσπληνομεγαλία, μικροκεφαλία, αιμολυτική αναιμία, αύξηση του εύρους των κοιλιών του εγκεφάλου και ενδοκρανιακές επασβεστώσεις. Μετά τη γέννηση, μπορεί να προκληθούν διαταραχές της όρασης και της ακοής και διανοητική καθυστέρηση.\nΕπομένως, αν 100 γυναίκες προσβληθούν για πρώτη φορά από τον ιό στη διάρκεια της κύησης, μόνο 4 από τα μωρά τους θα νοσήσουν και θα εμφανίσουν συμπτώματα. Η διάγνωση της λοίμωξης από κυτταρομεγαλοϊό δε γίνεται εύκολα, γιατί ο ιός δεν προκαλεί πολλά συμπτώματα στην έγκυο. Μπορεί να υπάρχει πυρετός με κακουχία και διόγκωση λεμφαδένων, αλλά τίποτα περισσότερο. Παρόλα αυτά, τα άτομα που έχουν νοσήσει από τον ιό αποκτούν ανοσία επειδή φέρουν αντισώματα στο αίμα τους που παραμένουν για πάντα. Αν μία έγκυος δεν έχει ανοσία και εκτεθεί στον ιό, πρέπει να διαπιστώσουμε αν έχει νοσήσει με μέτρηση τυχόν αντισωμάτων IgM. Ακόμα και αν βρεθούν τέτοια αντισώματα (δηλαδή αν η έγκυος έχει πραγματικά νοσήσει από τον ιό), αυτό δε σημαίνει ότι έχει απαραιτήτως προσβληθεί και το έμβρυο. Πρέπει λοιπόν να γίνει αμνιοπαρακέντηση για την ανίχνευση του ιού στο έμβρυο. Ο υπερηχογραφικός έλεγχος μπορεί επίσης να βοηθήσει στη διάγνωση.\nΗ αντιμετώπιση του κυτταρομεγαλοϊού ξεκινάει με την πρόληψη. Δυστυχώς το εμβόλιο για τον ιό βρίσκεται ακόμα σε πειραματικό στάδιο και η μόνη άμυνα είναι η καλή υγιεινή των χεριών, η οποία συνήθως είναι αρκετή. Σε περίπτωση βέβαιης νόσησης του εμβρύου, οι γονείς ενημερώνονται ότι δεν υπάρχει φαρμακευτική ή άλλου είδους θεραπεία.\nΛΟΙΜΩΞΕΙΣ ΣΤΗΝ ΚΥΗΣΗ – ΤΟΞΟΠΛΑΣΜΩΣΗ\nΤο toxoplasma gondii είναι ενδοκυττάριο παράσιτο που μεταδίδεται με την κατανάλωση μη καλοψημένου κρέατος ή μετά από έκθεση και επαφή με κόπρανα από γάτες που νοσούν (συνήθως μέσω μη καλά πλυμένων λαχανικών). Η νόσος για τη γυναίκα μπορεί να είναι χωρίς συμπτώματα ή να προκαλεί ήπια κακουχία, λήθαργο και διόγκωση λεμφαδένων.\nΗ τοξοπλάσμωση στην εγκυμοσύνη μπορεί να προκαλέσει καθυστέρηση ενδομήτριας ανάπτυξης και διαταραχές ανάπτυξης σε\nδιάφορα συστήματα και όργανα, όπως κεντρικό νευρικό σύστημα, οφθαλμοί, ήπαρ και σπλήνα. Όταν προσβληθεί η μητέρα στο 1ο τρίμηνο, είναι συχνή η αποβολή του εμβρύου. Προσβολή του εμβρύου αργότερα στην κύηση μπορεί να συνοδεύεται από\nπροβλήματα όπως χαμηλό βάρος γέννησης, ίκτερος, διαταραχές όρασης, διανοητική καθυστέρηση, υδροκέφαλος και ενδοκρανιακές επασβεστώσεις. Όσο προχωράει η εγκυμοσύνη, τόσο αυξημένο κίνδυνο έχει το έμβρυο να προσβληθεί, αλλά τόσο και ο κίνδυνος να εμφανιστούν ανωμαλίες είναι ελαττωμένος (καθότι τα όργανα του εμβρύου έχουν ήδη αναπτυχθεί).\nΗ διάγνωση της τοξοπλάσμωσης γίνεται με την εύρεση των σχετικών αντισωμάτων IgM στη μητέρα ή/και με την αύξηση των αντισωμάτων IgG. Για την οριστικοποίηση της διάγνωσης, συστήνεται η αμνιοπαρακέντηση με έλεγχο του αμνιακού υγρού. Ο υπερηχογραφικός έλεγχος μπορεί επίσης να βοηθήσει. Η αντιμετώπιση της τοξοπλάσμωσης ξεκινάει από την πρόληψη με τη σωστή ενημέρωση της εγκύου. Συστήνεται η αποφυγή επαφής με περιττώματα γάτας και η κατανάλωση καλώς πλυμένων λαχανικών και καλοψημένου κρέατος. Αν η λοίμωξη της μητέρας επιβεβαιωθεί, η χορήγηση σπιραμυκίνης μειώνει την πιθανότητα προσβολής του νεογνού κατά 50% περίπου.\nΛΟΙΜΩΞΕΙΣ ΣΤΗΝ ΚΥΗΣΗ – ΑΝΕΜΕΥΛΟΓΙΑ\nΗ ανεμευλογιά οφείλεται σε έναν ιό που μεταδίδεται είτε με άμεση επαφή είτε μέσω αναπνευστικών σταγονιδίων. Ο ιός που προσβάλλει τη γυναίκα για πρώτη φορά προκαλεί πυρετό, κακουχία και ένα κηλιδοβλατιδώδες εξάνθημα –κυρίως στο πρόσωπο και τον κορμό- που προκαλεί φαγούρα. Το εξάνθημα αργότερα μετατρέπεται σε βλατίδες και τελικά σε κρούστες. Ο χρόνος επώασης είναι 14-21 ημέρες και η ασθένεια είναι μολυσματική ακόμα και πριν εμφανιστεί το εξάνθημα. Αν η γυναίκα εκτεθεί στον ιό για δεύτερη ή τρίτη φορά, αυτό γίνεται με τη μορφή του έρπητα ζωστήρα, με επώδυνες κύστεις στο δέρμα. Πιστεύεται πως πάνω από 90% των ενηλίκων έχουν ανοσία στην ανεμευλογιά και η πιθανότητα επαφής με τον ιό για πρώτη φορά στη ζωή της γυναίκας κατά τη διάρκεια της εγκυμοσύνης είναι περίπου 0,3%. Αν το έμβρυο προσβληθεί από τον ιό, μπορεί να εμφανίσει το συγγενές σύνδρομο της ανεμευλογιάς που χαρακτηρίζεται από ένα εύρος πιθανών ανωμαλιών που περιλαμβάνει καταρράκτη, αμφιβληστροειδοπάθεια, μικροφθαλμία, ανωμαλίες των άκρων, ουλές στο δέρμα, μικροκεφαλία και διανοητική καθυστέρηση. Το αν το έμβρυο θα επηρεαστεί από τον ιό, εξαρτάται από την ηλικία κύησης κατά την οποία προσβάλλεται η μητέρα. Ανεμευλογιά μέχρι τις 20 εβδομάδες κύησης προκαλεί ανωμαλίες σε ποσοστό 2% των εμβρύων, ενώ προσβολή της μητέρας ανάμεσα στις 20 εβδομάδες μέχρι και 2 εβδομάδες πριν τον τοκετό δεν προκαλεί προβλήματα. Εάν η ανεμευλογιά εμφανιστεί 6 – 12 ημέρες προ τοκετού, υπάρχει μια μικρή πιθανότητα το έμβρυο να εμφανίσει συγγενή ανεμευλογιά η οποία θα είναι ήπιας μορφής. Εάν η ανεμευλογιά προκύψει μέχρι 5 μέρες πριν τον τοκετό ή 1 με 2 ημέρες μετά τον τοκετό, υπάρχει πιθανότητα το νεογνό να εμφανίσει συγγενή ανεμευλογιά σε ποσοστό 20% – 25%.\nΈρπητας ζωστήρας κατά την διάρκεια της κύησης μπορεί να προκαλέσει δυσφορία στην μητέρα, παρόλα αυτά δεν αποτελεί\nκίνδυνο για το νεογνό. Η αντιμετώπιση της ανεμευλογιάς ξεκινάει από την πρόληψη. Εάν η έγκυος έχει νοσήσει από ανεμευλογιά στο παρελθόν, δεν χρειάζεται να κάνει τίποτα, καθώς έχει αντισώματα που προστατεύουν εκείνη και το μωρό της. Εάν η έγκυος πιστεύει πως ΔΕΝ έχει περάσει ανεμευλογιά στο παρελθόν και έρθει σε επαφή με κάποιο άτομο που νοσεί από ανεμευλογιά, θα πρέπει να ερευνηθεί αν υπάρχουν αντισώματα IgG στη μητέρα. Αν υπάρχουν, η μητέρα έχει ανοσία. Αν δεν υπάρχουν, η μητέρα δεν έχει ανοσία και συστήνεται η χορήγηση ανοσοσφαιρινών VZIG που μπορεί να είναι αποτελεσματικές μέχρι και 10 ημέρες μετά την επαφή με τον ιό. Αν εμφανιστεί εξάνθημα, οι ανοσοσφαιρίνες δεν είναι αποτελεσματικές και συστήνεται χορήγηση ασικλοβίρης εντός 24 ωρών.\nΛΟΙΜΩΞΕΙΣ ΣΤΗΝ ΚΥΗΣΗ – ΙΟΣ ΤΟΥ ΕΡΠΗΤΑ ΤΩΝ ΓΕΝΝΗΤΙΚΩΝ ΟΡΓΑΝΩΝ\nΟ ιός του έρπητα των γεννητικών οργάνων μεταδίδεται με την σεξουαλική επαφή. Η πρώτη επαφή με τον ιό προκαλεί επώδυνα\nέλκη στην περιοχή των γεννητικών οργάνων μετά από μια μικρή περίοδο επώασης. Η δερματική προσβολή ξεκινά με ερυθρότητα στην περιοχή του τραχήλου της μήτρας και του αιδοίου που μετατρέπεται σε βλατίδες, μετά έλκη και τελειώνει με κρούστες. Η όλη διαδικασία κρατάει 2 εβδομάδες και μπορεί να συνοδεύεται από πυρετό, κακουχία και πονοκεφάλους. Ο ιός μπορεί να αναζωπυρωθεί, αλλά τα συμπτώματα είναι πολύ λιγότερα τότε. Εάν η έγκυος έχει κολλήσει έρπητα των γεννητικών οργάνων πριν την κύηση, δεν υπάρχει λόγος ανησυχίας, καθώς ακόμα και αναζωπυρώσεις του ιού κατά την κύηση δεν επηρεάζουν το έμβρυο. Εάν η έγκυος κολλήσει για πρώτη φορά τον ιό στην εγκυμοσύνη , υπάρχει κίνδυνος αποβολής, ελαττωμένης ανάπτυξης και πρόωρου τοκετού ανάλογα με την ηλικία κύησης.\nΗ αντιμετώπιση του έρπητα των γεννητικών οργάνων ξεκινάει με την πρόληψη. Εάν ο σύντροφος σας έχει οποιαδήποτε μορφή έρπητα (επιχείλιος έρπης, έρπης των γεννητικών οργάνων) και εσείς δεν έχετε μολυνθεί, πρέπει να αποφύγετε επαφή δέρμα με\nδέρμα με την περιοχή που έχει τον έρπητα στην περίοδο της κύησης. Αυτό μπορεί να συμπεριλαμβάνει αποφυγή οποιασδήποτε μορφής σεξουαλικής επαφής. Καλό είναι να πλένετε τα χέρια σας εάν αγγίξετε δερματικές περιοχές που έχουν έρπη. Εάν νοσήσετε από πρωτοπαθή έρπη στην κύηση, μπορείτε να πάρετε αντι-ιικά χάπια (ασικλοβίρη) που είναι απολύτως ασφαλή για το έμβρυο. Μπορεί επίσης να χρειαστεί εισαγωγή σε νοσοκομείο σε περίπτωση που η λοίμωξη είναι πολύ επώδυνη ή συνοδεύεται από αδυναμία ούρησης λόγω έντονου πόνου. Εάν έχετε επαναλαμβανόμενα επεισόδια αναζωπύρωσης έρπη στην εγκυμοσύνη, ίσως να σας χορηγηθεί ασικλοβίρη από τις 36 εβδομάδες κύησης έως τον τοκετό, καθώς ο σκοπός είναι να ελαττωθεί η διάρκεια και η οξύτητα των συμπτωμάτων.\nΓια τη μικρή πιθανότητα να εμφανίσει το μωρό νεογνικό έρπη, συνιστάται συχνά καισαρική τομή, αλλά αυτό είναι κάτι που πρέπει\nνα συζητηθεί με τον θεράποντα ιατρό.


Ομόνοια: Η παραδοχή βγάζει ενδεκάδα, 24Sports & News\n03 ΔΕΚΕΜΒΡΙΟΥ 2020 - 07:46\nΗ Ομόνοια απόψε (10μμ) δίνει άλλο ένα δύσκολο παιχνίδι στην Ευρωπαϊκή της πορεία, αυτή τη φορά στο πλαίσιο της 5ης αγωνιστικής του Γιουρόπα Λιγκ.\nΤα δεδομένα στη βαθμολογία του ομίλου είναι γνωστά. Η ομάδα σε τέσσερις αγώνες μετράει μόλις ένα βαθμό και η διάκριση ανάγεται πλέον στη σφαίρα του θαύματος.\nΜετά από εννέα στη σειρά ματς χωρίς νίκη στο πρωτάθλημα και στο Γιουρόπα Λινγκ η Ομόνοια θα προσπαθήσει απόψε στο ΓΣΠ για κάτι διαφορετικό με τις ελπίδες βέβαια να μην είναι με το μέρος της. Το «διαφορετικό» αποτέλεσμα είναι η νίκη. Βέβαια οι πιθανότητες προς τούτο απέναντι σε μια δυνατή ομάδα με ισχυρό κίνητρο είναι λίγες.\nΣτην παραδοχή ότι για την Ομόνοια είναι πιο σημαντικό το παιχνίδι με τον ΑΠΟΕΛ, από ότι αυτό με τον ΠΑΟΚ, προχώρησε ο Χένρικ Μπεργκ, στην χθεσινή συνέντευξη Τύπου. «Είναι πιο σημαντικό το παιχνίδι της Δευτέρας. Στην αρχή της σεζόν προτεραιότητα ήταν η Ευρώπη, υπήρχαν παιχνίδια που αλλάζαμε όλη την ενδεκάδα και κερδίζαμε. Θα προχωρήσουμε σε αλλαγές αύριο, όμως θα προσπαθήσουμε να είμαστε ανταγωνιστικοί».\nΠοτέ δεν απάντησε ανάλογα, ο Νορβηγός. Πάντα επέμενε πως το παιχνίδι που ακολουθεί είναι αυτό που έχει σημασία. Μαρτυρώντας πως ήδη έχει ασχοληθεί, αλλά και καταστρώσει το πλάνο που ευελπιστεί να φέρει την νίκη στο ντέρμπι με το ΑΠΟΕΛ.\nΟ Χένινγκ Μπεργκ εκ των λεχθέντων και κυρίως εκ των πραγμάτων θα ρίξει «βάρος» στο μεγάλο ντέρμπι με τον ΑΠΟΕΛ, ξεκουράζοντας κάποιους από τους θεωρητικά βασικούς του κόντρα στον Δικέφαλο.\nΕίναι πιθανό ο Νορβηγός τεχνικός να παρατάξει την ομάδα του με τριάδα στα στόπερ, - η αμυντική γραμμή θα γίνεται πεντάδα όταν αμύνεται- όπως στο εκτός έδρας παιχνίδι με την Γρανάδα.\nΣε μια τέτοια περίπτωσή στις θέσεις των μπακ- χαφ θα τοποθετηθούν οι Κίκο και Σέχου, ενώ στα στόπερ θα τοποθετηθούν οι Λούφντερ, Λανγκ (Παναγιώτου) και Χούμποτσαν, με τον Φαμπιάνο κάτω από τα δοκάρια.\nΤην ενδεκάδα θα συμπληρώσουν οι Κούσουλος, Τζιωνής, (στα χαφ) Λοίζου, Σενέ και Κακουλλής στην επίθεση.\nΕκτός ομάδας είναι οι τραυματίες Χάρης Μαυρίας και Ερικ Μποτεάκ.\nΟ Κρεγκ Πόουσον ορίστηκε να διαιτητεύσει το παιχνίδι. Είναι Άγγλος και μαζί με τους συμπατριώτες του Λι Μπετς, Ίαν Χάσιν (βοηθοί) και Άντριου Μάντλι (τέταρτος) θα αποτελούν την διαιτητική τετράδα της αναμέτρησης\n1 Γρανάδα 4 6-2 10\n2 Αιντχόφεν 4 7-9 6\n3ΠΑΟΚ 4 7-5 5\n4Ομόνοια 4 3-7 1


Αφιέρωμα: Γαλλικός Κινηματογράφος - Narrator\nHome ΑΦΙΕΡΩΜΑΤΑ\tΑφιέρωμα: Γαλλικός Κινηματογράφος\nwritten by ΕΦΗ ΓΙΑΤΡΑ 6 April 2018\nΚι ενώ το ταξίδι μας στις δεκαετίες συνεχίζεται, αποφασίσαμε να ξεκινήσουμε παράλληλα ένα ταξίδι στον ξενόγλωσσο κινηματογράφο. Μπορεί οι αμερικάνικες παραγωγές να κλέβουν τις εντυπώσεις με τις ερμηνείες μεγάλων αστέρων του κινηματογράφου, την ποικιλία σε εφέ και τα ακριβά κοστούμια, όμως ο ξενόγλωσσος κινηματογράφος έχει αρκετά μαργαριτάρια παρά το πολύ μικρότερο κόστος των παραγωγών πολλές φορές.\nΑς ξεκινήσουμε λοιπόν με τον Γαλλικό κινηματογράφο. Εξάλλου οι γαλλικής καταγωγής αδελφοί Lumière, θεωρούνται πατέρες του κινηματογράφου, καθώς αυτοί δημιούργησαν την πρώτη μηχανή λήψεως και προβολής ταινιών. Η πρώτη προβολή ταινίας έλαβε χώρα στο Grand Café του Παρισιού, όπου κόπηκαν 33 εισιτήρια. Διαχρονικά αριστουργήματα με αρτίστες της Comédie francaise και λίγο αργότερα ταινίες με ποιητικό ρεαλισμό, όπως η «Μεγάλη Χίμαιρα» του Ζαν Ρενουράρ, αποδεικνύουν τη δεινότητα των Γάλλων στην έβδομη τέχνη.\nΑρκετά όμως με την ιστορική αναδρομή, ώστε να περάσουμε σε ένα top 5 σχετικά πρόσφατων γαλλικών ταινιών που ξεχώρισαν.\nΠηγή φωτογραφίας: https://cinefeel.me/film/elle/.\nH ταινία του διάσημου Ολλανδού σκηνοθέτη του «Βασικού ενστίκτου» ,Paul Verhoeven , συμμετείχε στα Όσκαρ ως γαλλόφωνη παραγωγή, μετά την απόφαση του να γυριστεί στη Γαλλία με πρωταγωνίστρια την Isabelle Huppert aντί της Νicole Κidman. Η επιλογή του δικαιώθηκε, καθώς η Huppert ερμήνευσε εξαιρετικά το ρόλο της ατρόμητης Μισέλ. Η Μισέλ, κεντρικό πρόσωπο της ταινίας είναι μια επιτυχημένη καριερίστα που δέχεται επίθεση από έναν μασκοφόρο βιαστή. Παρά το μεγάλο αρχικό σοκ, η Μισέλ γρήγορα απεκδύεται το ρόλο του θύματος, ωστέ γρήγορα να λάβει δράση και να πάρει την εκδίκηση της. Πρόκειται για μια δραματική ταινία με στοιχεία ψυχολογικού θρίλερ που κάνει μια βουτιά στην ανθρώπινη ψυχοσύνθεση και καθηλώνει το θεατή μέχρι τέλους .\n2) «Θέε μου τι σου κάναμε»\nΠηγή φωτογραφίας: https://www.cineman.ch/en/movie/2014/MonsieurClaudeUndSeineToechter/gallery.html\nΣτην εποχή της πολυπολιτισμικότητας, αλλά και των κοινωνικοπολιτικών κρίσεων, η εν λόγω ταινία φέρνει στο προσκήνιο το ζήτημα της διαφορετικότητας. Ο Κλόντ και η Μαρί, γονείς τεσσάρων κορασίδων που τις ανέθρεψαν με αυστηρές αρχές και καθολικό πνεύμα, με την προοπτική να παντρευτούν τον κατάλληλο άνδρα της τάξης τους, όταν έρθει η ώρα, εκπληρώνοντας το Γαλλικό όνειρο. Η μία κόρη μετά την άλλη ματαιώνουν τις προσδοκίες των γονέων και κάπως έτσι αρχίζει αυτό το ξεκαρδιστικό οικογενειακό δράμα, γεμάτο από έξυπνα λογοπαίγνια. Ό,τι πρέπει για ένα καλοκαιρινό βράδυ.\nΠηγή φωτογραφίας: https://universcinebelgique.wordpress.com/2011/10/12/the-artist-de-michel-hazanavicius/\n3) “The Artist”\nΠρόκειται για μία ταινία που λειτουργεί ως χρονομηχανή, αφού μας πηγαίνει πίσω στον παλιό καλό κινηματογράφο, όπου οι ερμηνείες μιλούσαν από μόνες τους και η ατμόσφαιρα δημιουργούταν χωρίς οπτικά και ηχητικά εφέ. Ένας ηθοποιός του βωβού κινηματογράφου, συναντά μια ανερχόμενη χορεύτρια και οι καριέρες τους εξελίσσονται αντίθετα μετά την έλευση του ομιλούντος κινηματογράφου. Η ταινία του Michel Hazanavicius μιμείται εξαιρετικά τον βωβό κινηματογράφο και τις τεχνικές του, αποτυπώνει την ανάγκη προσαρμογής του παλιού στο καινούργιο και συγκινεί με την αληθινή ιστορία που διηγείται.\n4)“Deux jours, une nuit”\nΠηγή φωτογραφίας: http://moviescounter.co/2014-movies/two-days-one-night-2014-movie-free-download-720p-bluray/\nΠιο επίκαιρη από ποτέ η ταινία αυτή, με πρωταγωνίστρια τη Marion Cotillard, αναδεικνύει το σκληρό πρόσωπο της σημερινής κοινωνίας που ευνοεί τον ανήλεο ανταγωνισμό. Η Σάντρα (Μarion Cotillard), νεαρή σύζυγος και μητέρα απολύεται από το εργοστάσιο, όπου εργαζόταν, μετά από τη σύμφωνη γνώμη 16 συναδέλφων της, των οποίων η γνώμη εξαγοράστηκε με ένα μπόνους 1000 ευρώ.Πριν την καταληκτική ψηφοφορία η Σάντρα προσπαθεί να τους μεταπείσει, χωρίς να γίνεται μελοδραματική. Οι αδελφοί Dardenne για ακόμη μια φορά μας αποστομώνουν με μια ταινία αληθινή, άμεση και οπωσδήποτε επείγουσα.\n5) «Είναι τρελοί αυτοί οι Βόρειοι»\nΠηγή φωτογραφίας: http://www.imdb.com/title/tt1064932/mediaviewer/rm2630421760\nΊσως η καλύτερη γαλλική κωμωδία που έχω δει και τη συνιστώ ιδιαιτέρους σε όσους μιλούν τη γαλλική γλώσσα και μπορούν να καταλάβουν τις διαφορές με τη διάλεκτο των Βόρειων. Εδώ πρωταγωνιστεί ο Φιλίπ, ένας ταχυδρομικός υπάλληλος που ζει στην πόλη Bergues και τον μεταθέτουν στο Βορρά. Η σύζυγος του, πάσχουσα από κατάθλιψη αρνείται να τον ακολουθήσει και έτσι ο Φιλίπ ξεκινά μόνος και αρκετά απαισιόδοξος. Ωστόσο, οι φόβοι του δεν επιβεβαιώνονται και σύντομα αρχίζει να καλοπερνάει. Αναγκάζεται, ωστόσο να αποκρύψει την αλήθεια από τη σύζυγο του, Ζουλί, γεγονός που αργότερα δυσκολεύει τη θέση του, όταν του ανακοινώνει πως αποφάσισε να μετακομίσει μαζί του. Η διαφορά Βόρειων-Νότιων, σε συνδυασμό με την διαφορετική αντίληψη που μπορεί να έχει ο καθένας μας για τον μικρόκοσμο του άλλου προκαλούν αβίαστο γέλιο, χωρίς να χρειάζονται τραβηγμένα αστεία και καρικατούρες.\nΠηγή φωτογραφίας: https://letterboxd.com/film/the-artist/\nellefrenchisabbelle huppertmarion cotillardthe artistαφιέρωμαγαλλιαγαλλικος κινηματογραφος


Piperatoi.gr: Διαφοροποιήσεις βουλευτών και έντονες αντιπαραθέσεις στη συζήτηση για το σύμφωνο συμβίωσης\nΔιαφοροποιήσεις βουλευτών και έντονες αντιπαραθέσεις στη συζήτηση για το σύμφωνο συμβίωσης\nΗ παρουσία υπουργών για να υπεραμυνθούν τις νέες ρυθμίσεις , οι\nέντονες αντιπαραθέσεις αλλά και ορισμένες διαφοροποιήσεις βουλευτών από την γραμμή του κόμματος τους χαρακτηρίζουν την συζήτηση στην Ολομέλεια, του νομοσχεδίου για το Σύμφωνο Συμβίωσης που συνεχίζεται ενώ σε λίγη ώρα αναμένεται να διεξαχθεί η ονομαστική ψηφοφορία που ζήτησαν επί της αρχής, Δημοκρατική Συμπαράταξη και Χρυσή Αυγή.\n«Αν υπήρχε η σεξουαλική διαπαιδαγώγηση στα σχολεία, σήμερα δεν θα κάναμε αυτή την συζήτηση», ήταν η χαρακτηριστική αναφορά του υπουργού Παιδείας Νίκου Φίλη, που έκανε λόγο για νομοσχέδιο τομή που κατοχυρώνει αυτονόητα ατομικά δικαιώματα.\n«Αυτό το νομοσχέδιο δεν είναι μόνο μια ρυθμιστική αρχή. Είναι η ελάχιστη εικόνα του κόσμου που επιθυμούμε να οικοδομήσουμε. Την εικόνα της ισότητας, της ελευθερίας της δημοκρατίας», τόνισε η αναπληρώτρια υπουργός Παιδείας Σία Αναγνωστοπούλου.\nΤο πολιτικό πάντως θερμόμετρο, ανέβηκε αρκετές φορές στα ύψη.\nΟι βαριές αναφορές των βουλευτών της Χρυσής Αυγής κατά των ομόφυλων ζευγαριών προκάλεσαν, πολλές φορές τις διαμαρτυρίες βουλευτών του ΣΥΡΙΖΑ αλλά και της Δημοκρατικής Συμπαράταξης και του Ποταμιού.\nΈντονη αντιπαράθεση σημειώθηκε και μεταξύ του βουλευτή των ΑΝΕΛ Κώστα Κατσίκη, και του βουλευτή του Ποταμιού Γιώργου Αμυρά.\n«Αν συνευρεθεί κάποιος με τον κ. Κατσίκη τότε θα κατηγορηθεί για κτηνοβασία», ανέφερε ο κ. Αμυράς, σχολιάζοντας τις έντονες επικριτικές αναφορές του για τα ομόφυλα ζευγάρια.\n«Εδώ μέσα υπάρχει ένας πολιτικός αλήτης που λέγεται Αμυράς. Θα προβώ σε μήνυση εναντίον του για τα όσα είπε για μένα», αντέδρασε ο κ. Κατσίκης.\n«Να σε αποκαλεί πολιτικό αλήτη ο ομοφοβικός Κατσίκης κάτι κάνεις καλά», αντέτεινε ο κ. Αμυράς, ενώ ο προεδρεύων του Σώματος Γιώργος Λαμπρούλης, έδωσε τέλος στην αντιπαράθεση, ζητώντας να μην γραφτούν στα πρακτικά οι εκφράσεις που ακούστηκαν.\nΟ εισηγητής της ΝΔ Χαράλαμπος Αθανασίου, παρά τις βελτιωτικές αλλαγές του υπουργού Δικαιοσύνης, μίλησε για τρία ζητήματα που μένουν ανοικτά και δεν ρυθμίζονται. Τον γάμο, την υιοθεσία και την ιθαγένεια,\n«Για εμάς τα τρία αυτά ζητήματα δεν έχουν αποσαφηνιστεί πλήρως. Είναι κόκκινη γραμμή. Τα δικαστήρια θα ερμηνεύσουν το νόμο όχι την διάθεση του υπουργού. Η ΝΔ με συναινετική διάθεση προσήλθε στην Επιτροπή. Καμία όμως από τις προϋποθέσεις που έθεσε δεν τηρήθηκε», τόνισε.\nΟ εισηγητής της ΝΔ, δήλωσε ακόμα ότι το κόμμα του είναι κάθετα αντίθετο στις περισσότερες διατάξεις για αλλαγές του ποινικού κώδικα, υποστηρίζοντας ότι είναι θεσμικά επικίνδυνες.\nΠαράλληλα, χαρακτήρισε απολύτως προκλητικό το άρθρο 28 που απαλλάσσει το δράστη για παρακώλυση συγκοινωνίας, ενώ έκανε λόγο για αντισυνταγματικότητα σε ότι αφορά την διάταξη με τις αυξημένες αρμοδιότητες της προέδρου του Αρείου Πάγου.\n«Θέλετε να αλλάξετε ένα θεσμό χιλιάδων ετών. Τον θεσμό της οικογένειας. Ο θεσμός της οικογένειας είναι φυσικός, ευλογημένος από την εκκλησία. Εσείς ισχυρίζεστε ότι είναι φαινόμενο φυσικό η ομοφυλοφιλία. Παρά φύση είναι αυτό το φαινόμενο είτε σας αρέσει είτε όχι. Και ο ίδιος ο ποινικός κώδικας το έχει προβλέψει αυτό. Θέλετε να διαλύσετε ένα θεσμό χιλιάδων ετών, τον θεσμό της οικογένειας, χάριν δήθεν δικαιωμάτων», υποστήριξε μεταξύ άλλων, ο γενικός γραμματέας της Χρυσής Αυγής Νίκος Μιχαλολιάκος.\nΤομή χαρακτήρισε το νομοσχέδιο για την διεύρυνση του Συμφώνου Συμβίωσης και στα ομόφυλα ζευγάρια, η εισηγήτρια του ΣΥΡΙΖΑ Βασιλική Κατριβάνου, τονίζοντας ότι αίρει τις διακρίσεις λόγω σεξουαλικού προσανατολισμού ενώ αναγνωρίζει για πρώτη φορά, τους οικογενειακούς δεσμούς τους με όλα τα δικαιώματα, εργασιακά, κληρονομικά, φορολογικά ή ασφαλιστικά.\nΠαράλληλα, έκανε λόγο για ομοφοβικές εκφράσεις που ακούστηκαν για το νομοσχέδιο ενώ κάλεσε τον υπουργό Δικαιοσύνης να θεσπίσει σύντομα, και τον πολιτικό γάμο και την αναγνώριση ταυτότητας φύλου. Ξεκαθάρισε δε, ότι η ίδια είναι υπέρ της τεκνοθεσίας από ομόφυλα ζευγάρια, κατηγορώντας όσους αντιδρούν ότι την επικαλούνται «με τρόπο δημαγωγικό, ως φόβητρο και ως μπαμπούλα».\nΟ ειδικός αγορητής της Χρυσής Αυγής Γιάννης Λαγός, μίλησε «για μέρα ντροπής» και κατηγόρησε όσους το υπερασπίζονται ότι, «φτάνουν στο σημείο να παρουσιάζουν πράγματα που είναι ενάντια στη φύση, ως λογικά και το αφύσικο να το κάνουν φυσικό».\nΥπέρ των άρθρων για το Σύμφωνο Συμβίωσης, τάχθηκε ο εισηγητής της Δημοκρατικής Συμπαράταξης Θεόδωρος Παπαθεοδώρου, ενώ ζήτησε την απόσυρση σειρά διατάξεων και κυρίως τη διάταξη που αφορά την απαλλαγή από το αδίκημα για παρακώλυση συγκοινωνίας για λόγους ευρύτερου κοινωνικού συμφέροντος και το άρθρο 46 που δίνει το δικαίωμα στη πρόεδρο του Αρείου Πάγου να ασκήσει πειθαρχικό έλεγχο σε δικαστές.\nΚατά επί της αρχής αλλά και επί των άρθρων, δήλωσε ότι είναι το κόμμα του, ο εισηγητής του ΚΚΕ Γιάννης Γκιόκας.\n«Θεωρούμε ότι ο ομόφυλος σεξουαλικός προσανατολισμός ή η συμβίωση δεν γεννά ατομικά δικαιώματα που ανάγονται στο θεσμό της οικογένειας και της προστασίας των παιδιών. Και το αντρικό και το γυναικείο πρότυπο είναι απαραίτητα για την ομαλή ανάπτυξη του παιδιού. Το νομοσχέδιο ανοίγει το δρόμο και για την υιοθεσία και για την απόκτηση παιδιών από ομόφυλα ζευγάρια», επεσήμανε και ξεκαθάρισε ότι το κόμμα του καταψηφίζει επί της αρχής, όλες τις διατάξεις που αφορούν το Σύμφωνο Συμβίωσης.\nΟ εισηγητής του Ποταμιού Ιάσων Φωτήλας επεσήμανε ότι το κόμμα του στηρίζει το νομοσχέδιο, «γιατί κυρίως αποκαθιστά μια κατάφωρη αδικίας σε μια ομάδα συμπολιτών μας».\n«Αποκαθιστά την ισονομία, την ισοπολιτεία, είναι ένα βήμα βελτίωσης στο σκέλος του σεβασμού στοιχειωδών δικαιωμάτων. Είναι ένα νομοσχέδιο τομή», τόνισε ο κ. Φωτήλας.\nΑπό την πλευρά του, ο ειδικός αγορητής της Ένωσης Κεντρώων Μάριος Γεωργιάδης, τάχθηκε υπέρ του Συμφώνου Συμβίωσης, ενώ μίλησε «για ουσιαστική ευκαιρία να ξεκαθαριστεί ποια κόμματα έχουν ουσιαστικό ευρωπαϊκό προσανατολισμό και υπερασπίζονται στην πράξη ατομικά δικαιώματα».\n«Είναι αδιανόητο στην εποχή της ελευθερίας και της γνώσης ορισμένοι να θέλουνε να μας επιβάλουν τον μεσαιωνικό σκοταδισμό», τόνισε ο κ. Γεωργιάδης.\nΑπό την πλευρά της, η πρώην γενική γραμματέας του ΚΚΕ Αλέκα Παπαρήγα, επισήμανε ότι μπήκε από το παράθυρο η θεωρία των δύο άκρων χωρίζοντας την αντιπολίτευση σε δημοκρατική και μη, ανάλογα με το αν ψηφίζει ή πώς ψηφίζει το σύμφωνο συμβίωσης.\nΠαράλληλα, χαρακτήρισε επικίνδυνες και εγκληματικές τις θεωρίες που εξέφρασαν ο πρόεδρος των ΑΝΕΛ Πάνος Καμμένος και ο Μητροπολίτης Καλαβρύτων Αμβρόσιος , τονίζοντας ότι «δεν είναι απλά μία άλλη άποψη αλλά παράγει και οδηγεί στη βία με κριτήριο τη σεξουαλική ζωή του άλλου».


Σουφλί / Έβρος ..: 6 Μαρ 2010\nΤο Σουφλί μου : Απο τον Σωτήρη Κούκιο .\nΤο Σουφλί Έβρου : τα χρόνια, οι φίλοι…\nΣτις 5 Δεκεμβρίου πέταξα από την Αθήνα, με ένα dornier της ΟΑ στην Αλεξανδρούπολη. Την άλλη μέρα στις 6, ανήμερα του Αγίου Νικολάου, έφτασα με ένα λεωφορείο των ΚΤΕΛ, που έμπαζε από παντού, με την μάνα μου και την αδερφή μου στο Σουφλί Έβρου. Το δημόσιο είχε αποφασίσει ότι για να διοριστεί η μητέρα μου σαν καθηγήτρια έπρεπε να υπηρετήσει 5 χρόνια σε παραμεθόριο.\nΤο περίμενα, ως τόπο εξορίας δημοσίων υπαλλήλων, ένα χωριό. Όταν το λεωφορείο μπήκε στην πόλη είδα μια αρχοντική πόλη, που τώρα που το σκέφτομαι ενσωματώνει ιστορικά όλη την μιζέρια του ελληνικού κράτους. Μια πόλη 60,000 ανθρώπων στις αρχές του αιώνα, με βιομηχανική παράδοση λόγω σηροτροφίας, με εργοστάσια και διεθνή κεφάλαια, κατάντησε σήμερα η πόλη των 2000 ανθρώπων.\nΕμένα όμως δεν με ένοιαζαν αυτά, Εμένα ήταν το Σουφλί μου. Το Σουφλί της εφηβείας μου. Χθες η φίλη μου η *****, ένα όμορφο μωρούλι εκείνη την εποχή -που γνωριζόμασταν οικογενειακώς, μου έστειλε στο Facebook μια φωτό :\nΤο παλιό γυμνάσιο!!! Και εκεί άρχισαν οι μνήμες!\nΜιας γλυκειάς και ανθρώπινης εφηβείας. Της τσακαλοπαρέας : Εγώ , ο Λιάνος, ο Λάκης και αργότερα ο Τόλης. Μια παρέα που κάπου στην Α’ Λύκειου σχεδίασε μέχρι και το φευγιό στα καράβια, να βγάλουμε λεφτά και να γνωρίσουμε τον κόσμο. Το σχέδιο ναυάγησε γιατί ο αδύνατος κρίκος…ομόλογησε στην μάνα του!!! Και δεν ήμουν εγώ…\nΗ παρέα που κάπνιζε κρυφά πάνω σε ένα δέντρο με καταπληκτική θέα στον κάμπο και το ποτάμι, για να ανοίγει ο ορίζοντας, που είχε κάνει ένα παλιό υδραγωγείο σπίτι με σόμπα και μια ξεχαρβαλωμένη πολυθρόνα. Που άκουγε Rory Gallagher και Frank Zappa. Που πίσω απο το κτίριο που βλέπετε , θρήνησε ένα βράδυ έναν ξαφνικό θάνατο συμμαθητή, καπνίζοντας και τρομοκρατημένοι από τον θάνατο σαν ιδέα.\nΠου έφτιαξε έναν ραδιοφωνικό σταθμό και την εποχή του κρατικού ραδιοφώνου και της εκπομπής του Γιάννη Πετρίδη, έπαιζε Paco de Lucia και Rolling Stones, που δεν γούσταρε τους “καρεκλάδες’, που ντυνόταν περίεργα και γύρναγε τα χωριά με κορίτσια, τσιγάρα και ποτά (ουίσκυ- κόκα κόλα…). Μια παρέα που πήγε διακοπές “άνευ συνοδού” καλοκαίρι στην Α Λυκείου και γνώρισε τις πρώτες πραγματικές “γκόμενες”.\nΜια παρέα που χάθηκε στις σπουδές και δεν ξανακόλλησε ποτέ. Δεν πάω πια στο Σουφλί. Μόνο στην κηδεία της μητέρας μιας φίλης,- που ήταν ο πρώτος μου έρωτας-. Η πρώτη μου ερωτική επαφή. Σταματώ καμιά φορά διερχόμενος και βλέπω πια τους ελάχιστους που μένουν εκεί. Όλοι φύγανε και μια πόλη που παρήγαγε πολιτισμό και οικονομία στην περιοχή πεθαίνει σιγά-σιγά από την έλλειψη οποιασδήποτε πολιτικής από το σύγχρονο ελληνικό κράτος.\nΤο Σουφλί μου, με τους ζεστούς ανθρώπους, (που με αγάπησαν και με μεγάλωσαν, που μου έμαθαν τα πρώτα πράγματα στην ζωή), με τους παλιούς φίλους (τον Λιάνο που γύρισε, τον Λάκη που είναι στην Γερμανία και τον Τόλη που έμεινε εκεί στο μαγαζί του πατέρα του), με την μουσική παράδοση, τα αρχοντικά του και τις “κρυφές” ομορφιές του, δεν πρέπει να γίνει προορισμός “κοινωνικού τουρισμού” για εκδρομές της εργατικής εστίας. Αποτελεί ένα ζωντανό μουσείο βιομηχανικής ιστορίας και πολιτισμού, σε ένα σταυροδρόμι λαών και πολιτισμών, που πρέπει να το αγκαλιάσει κάποτε το Ελληνικό κράτος.\n****** μου σε ευχαριστώ για αυτά που μου θύμισες!!!\nΟι φανατικοί αναγνώστες δεν δείχνουν πρόθυμοι να στερηθούν: το άρωμα του τυπωμένου βιβλίου\n...«Οταν στερείσαι τον 14ο μισθό, λογικά στερείσαι και το Πάσχα. Το Πάσχα το ελληνικό με τη γνωστή ερωτική ατμόσφαιρα της άνοιξης και τη γευστική πανδαισία του οβελία. ΟΜΩΣ -υπάρχει πάντα κι ένα «όμως», που μπορεί να σημαίνει πως καταργώντας τις Πασχαλιές και ό,τι συνεπάγεται κάτι τέτοιο, η Ελλάς θα συνέλθει κάπως απ' τον ζόφο και τον οικονομικό της Γολγοθά. Ετσι διάφορες παρηγορητικές οργανώσεις ξαμολήθηκαν στους πικραμένους που υπάρχει περίπτωση να στερηθούν τον αξιαγάπητο «14ο μισθό», δίνοντας τη δική τους ψύχραιμη εξήγηση.\nΕτικέτες Σουφλί, Τοπικές ειδήσεις, Φωτογραφίες\nΧιονίζει απο τις 9 το πρωί σχεδόν στο Σουφλί και η χιονόπτωση όσο περνάει η ώρα δείχνει να δυναμώνει . .\nΤου φίλου μας g.luis.\nΤέσσερα μαγευτικά μουσικά κομμάτια του Ελληνικού κινηματογράφου από τον Γιάννη Μαρκόπουλο. Τα πρώτα 3 "τα ποδήλατα" "νοσταλγία" "φεγγάρι" δεν διαφέρουν πολύ, το τέταρτο είναι ο "χορός κάτω από την Ακρόπολη" Ακούστηκαν στην ταινία του Γιώργου Σκαλενάκη "επιχείρηση Απόλλων" κυκλοφόρησε σε βινύλιο το 1968 και cd 1994. Μια ρομαντική, ερωτική ταινία, ένα παραμύθι με ξενάγηση σε όμορφες γωνιές της Ελλάδος, με την γλυκιά, αξέχαστη Έλενα Ναθαναήλ.\nΚέφι! Συνυπάρχει με τον έρωτα ή είναι το διαρκώς ζητούμενο;\n1475 Γεννιέται ο Μιχαήλ Άγγελος , Ιταλός γλύπτης και ζωγράφος .\n1994 Πεθαίνει στις ΗΠΑ όπου νοσηλεύεται η Υπουργός Πολιτισμού Μελίνα Μερκούρη\nΤην Κυριακή 7 Μαρτίου ο Έβρος Σουφλίου θα βρεθεί αντιμέτωπος με την ομάδα του Βρασίδα στις 3 το μεσημέρι .\n7/03 Βρασίδας-Εβρος Σουφλίου 15:00 μ.μ\nΟι φανατικοί αναγνώστες δεν δείχνουν πρόθυμοι να σ...


Dolci Chicche βελούδινη φόρμα σε σκούρο γκρι χρώμα 1414\n/ Dolci Chicche βελούδινη φόρμα σε σκούρο γκρι χρώμα 1414\n54,90 € Βελούδινη φόρμα της ιταλικής μάρκας Dolci Chicche. Ζακέτα με φερμουάρ, κουκούλα και εσωτερικές τσέπες. Η κουκούλα σουρώνει με κορδέλα από οργάντζα. Ελαφριά σουρίτσα στο τελείωμα των μανικιών και της μπλούζας. Παντελόνι με φαρδύ λάστιχο στη μέση που σουρώνει επίσης με κορδέλα από οργάντζα. Εσωτερικές τσέπες μπροστά. Πίσω, εξωτερικές τσέπες αριστερά και δεξιά.\nΑξιολογήστε το προϊόν: Dolci Chicche βελούδινη φόρμα σε σκούρο γκρι χρώμα 1414


Γαλιλαίος: Ο “Διάλογος” και η Ιερά Εξέταση - Thessaloniki Arts and Culture\nArtist: Joseph Nicolas Robert Fleury, 1847\n12 Απριλίου άρχισε η δίκη του Γαλιλαίου Γαλιλέι φυσικού, μαθηματικού, αστρονόμου και φιλόσοφου.\nΑπό το 1624 έως το 1630 ο Γαλιλαίος εργαζόταν αδιαλείπτως για το βιβλίο του, το οποίο την τελευταία στιγμή του συνεστήθη να μην τιτλοφορήσει «Διάλογο για τις Παλίρροιες», επειδή τούτο θα υπογράμμιζε ένα φυσικό επιχείρημα υπέρ των κινήσεων της γης. Επρόκειτο για λογική σύσταση, εν’ όψει του παραδοσιακού νοήματος που είχε στην αστρονομία η υποθετική και μόνον αντιμετώπιση των κινήσεων των πλανητών, η οποία άφηνε εκτός θεώρησης όλους τους φυσικούς υπολογισμούς. Έτσι, ο Γαλιλαίος άλλαξε τον τίτλο σε Διάλογος αναφορικά με τα δύο βασικά συστήματα του κόσμου – Πτολεμαϊκό και Κοπερνίκειο.\nΗ διαλογική μορφή είχε επιλεγεί για διάφορους λόγους, μεταξύ των οποίων συγκαταλεγόταν και το γεγονός ότι, κατά τον 16ο αιώνα, αυτή η μορφή είχε γίνει ιδιαίτερα δημοφιλής για βιβλία που στόχο είχαν να διδάξουν το κοινό. Οι συζητήσεις διδασκάλου-μαθητή που αρχικά εμφανίστηκαν με αυτό τον στόχο είχαν την τάση να απολήγουν σε βαρετή κατήχηση, γι’ αυτό και ο διάλογος του Γαλιλαίου εισήγαγε στην πραγματικότητα δύο ειδικούς που αμιλλώντο για να κερδίσουν την υποστήριξη ενός τρίτου αδέσμευτου συνομιλητή.\nΆλλος λόγος που συνηγορούσε υπέρ της διαλογικής μορφής ήταν ότι ο συγγραφέας μπορούσε να αποδεσμευτεί από απόψεις που θα μπορούσαν να είναι κατακριτέες. Ο ένας ομιλητής βασικά εκπροσωπούσε τον Γαλιλαίο, που στο βιβλίο εμφανίζεται μόνο σαν «ο φίλος μας», ή «ο Ακαδημαϊκός» κλπ., όποτε επιθυμούσε να διατυπώσει τον προσωπικό ισχυρισμό του ή την ευθύνη του για ορισμένα πράγματα.\nΗ τρίτη μέρα αφορούσε την ετήσια κίνηση της γης γύρω από τον ήλιο, και φυσικά ορισμένα φαινόμενα που περιλάμβαναν τόσο την καθημερινή περιστροφή όσο και την ετήσια περιφορά. Μεταξύ των τελευταίων ήταν και η κυκλική μεταβολή των διαδρομών που ακολουθούσαν οι ηλιακές κηλίδες κατά τη διάρκεια ενός έτους. Τούτο ερμηνευόταν εύκολα υιοθετώντας και τις δυο Κοπερνίκειες κινήσεις, ενώ ήταν πολύ πολύπλοκο και από δυναμική άποψη απίστευτο, αν όλες οι κινήσεις αποδίδονταν στον ήλιο. Ο συνυπολογισμός αυτού του επιχειρήματος από τον Γαλιλαίο εξόργισε τον Κρίστοφερ Σάινερ. όπως θα δούμε.\nΌταν παρουσίασε το Κοπερνίκειο σύστημα στους αναγνώστες του Διαλόγου, ο Γαλιλαίος όχι μόνον αγνόησε τις ελλειπτικές τροχιές των πλανητών που είχε εισαγάγει ο Κέπλερ, αλλά απλοποίησε υπερβολικά και την ίδια την αστρονομία του Κοπέρνικου. θεωρώντας τον ήλιο ως ευρισκόμενο στο κέντρο όλων των πλανητικού τροχιών. Αυτό προκάλεσε ευρύτατη κριτική επιστημόνων του καιρού μας που αγνοούν τον στόχο του Διαλόγου και μιλούν σαν να είχε σκοπό ο Γαλιλαίος να το μετατρέψει σε εγχειρίδιο αστρονομίας. Στόχος του ήταν να κάμψει την αντίσταση ενάντια στις κινήσεις της γης, προκειμένου να χρησιμοποιήσει τις τελευταίες για να εξηγήσει τις παλίρροιες.\nΣτην πραγματικότητα, το διάταγμα του 1616 τον εμπόδιζε να χειριστεί αυτές τις κινήσεις με άλλο τρόπο, παρά μόνον υποθετικά. Το μόνο που μπορούσε να κάνει ήταν να αποδείξει την ακυρότητα όλων των επιχειρημάτων, που είχαν διατυπωθεί με σκοπό να δείξουν ότι η γη παρέμενε εν ηρεμία. Την τρίτη μέρα, οπότε πραγματεύεται την ετήσια περιφορά της γης γύρω από τον ήλιο, διατυπώνει την άποψη ότι αυτή η κίνηση παρέσχε στους αστρονόμους ένα απλούστερο σχήμα, ενώ για να το δείξει ασκούσε να το εικονογραφήσει με το πρώτο διάγραμμα στο βιβλίο του Κοπέρνικου. χωρίς να υπεισέλθει σε περισσότερες τεχνικές λεπτομέρειες.\nΤην τέταρτη μέρα ο Γαλιλαίος πραγματεύεται τις παλίρροιες. Αρχίζει λοιπόν λέγοντας ότι, με εξαίρεση την επίκληση θαυμάτων, δεν υπάρχει τρόπος να ερμηνευθούν μεγάλες περιοδικές κινήσεις τεραστίων θαλασσών σε μια ακίνητη γη. Τούτο αληθεύει, ενώ απ’ αυτό προκύπτει ότι κάθε επιστημονική εξήγηση των παλιρροιών οφείλει να εμπλέκει κινήσεις της γης. Έτσι, και παρά το γεγονός ότι η θεωρία του για τις παλίρροιες ήταν ολότελα ανάρμοστη, ο Γαλιλαίος έθεσε τον δάκτυλό του πάνω στο μόνο γνωστό σύνηθες φυσικό φαινόμενο, που όντως απαιτεί τη νέα αστρονομία. Δεν επρόκειτο για μια απλή ευτυχή σύμπτωση, διότι ο Γαλιλαίος ανέπτυσσε τη συλλογιστική του έχοντας ως αφετηρία μια κατάσταση που σύμφωνα με την υστερότερη φυσική, μπορούσε να διαταράξει μεγάλες θάλασσες, έστω και αν δεν επαρκούσε για να αποδώσει κάτι σαν την παλίρροια που παρατηρούμε.\nΗ θεωρία του Γαλιλαίου για τις παλίρροιες έχει τόσο πολύ παραποιηθεί στα περισσότερα βιβλία, ώστε φαίνεται να είναι απλώς παράλογη. Ο Γαλιλαίος πρότεινε δυο βασικά αίτια, ένα για τη συνεχή διαταραχή των θαλασσών και ένα άλλο για την περίοδο των παλιρροιών στη Μεσόγειο, που δεν θα μπορούσε να συναχθεί από την περίοδο της συνεχούς διαταραχής. Σήμερα συνηθίζεται να αγνοείται ένα από τα δύο αίτια του Γαλιλαίου, να συνάγεται από το άλλο ότι είχε πει ότι δεν θα μπορούσε να συναχθεί και στη συνέχεια να διατυπώνεται η άποψη ότι έκανε ένα ηλίθιο λάθος εξαιτίας του Κοπερνίκειου ζήλου του. Η θεωρία του Γαλιλαίου για τις παλίρροιες ήταν εσφαλμένη αλλά επιστημονική, όπως ήταν και οι πολύ διαφορετικές θεωρίες για τις παλίρροιες του Νεύτωνος και του Λαπλάς. Μια αρκετά σωστή θεωρία αναπτύχθηκε μόλις αργότερα τον τελευταίο αιώνα.\nΞαφνικά τον Αύγουστο, έφθασε εντολή από την Ιερά Εξέταση της Ρώμης να σταματήσουν όλες οι πωλήσεις και ο Γαλιλαίος κλητεύθηκε να προσαχθεί σε δίκη. Ο Κόζιμο είχε πεθάνει όμως ο νεαρός Μεγάλος Δούκας Φερδινάνδος διαμαρτυρήθηκε εντονότατα ενάντια σε μια τέτοια αντιμετώπιση ενός συγγραφέα βιβλίου που είχε εκδοθεί με τη νόμιμη έγκριση. Χωρίς αποτέλεσμα.\nΟ Ουρμπάνος ο 8ος ήταν ανένδοτος και πολύ οργισμένος. Ακόμη και η σοβαρή ασθένεια του Γαλιλαίου απλώς καθυστέρησε τα πράγματα μόνο για λίγο, μολονότι κατά τη γνώμη των γιατρών, που τον εξέτασαν από μέρους της Ιεράς Εξέτασης της Φλωρεντίας, η μετακίνησή του μπορούσε να γίνει μόνο με κίνδυνο της ζωής του. Ήταν πια χειμώνας και στον δρόμο υπήρξαν καθυστερήσεις λόγω της πανούκλας, ενώ ο Γαλιλαίος πλησίαζε τα εβδομήντα. Παρά ταύτα διετάχθη να έλθει στη Ρώμη, αλλιώς θα προσαγόταν δέσμιος και θα πλήρωνε τα έξοδα των αστυνομικών που θα στέλνονταν από εκεί.\nΑυτό που είχε συμβεί ήταν ότι είχαν δείξει στον Ουρμπάνο τον 8ο το ανυπόγραφο μνημόνιο του συμβολαιογράφου από το 1616. Ο Πάπας δεν είχε λόγους να μην το πιστέψει, και εφόσον ο Γαλιλαίος ουδέποτε τον είχε αναφέρει κάποια προσωπική εντολή που του απαγόρευε έστω και να πραγματευθεί τον Κοπέρνικο. ο Ουρμπάνος πίστεψε ότι εδώ είχε παραβιαστεί μια νόμιμη εντολή. Δεν είναι γνωστό ποιος είχε ξεθάψει αυτό το έντυπο, το οποίο θα έπρεπε να είχε καταστραφεί ως μη έχον νομική υπόσταση. Οι γνωρίζοντες τα πράγματα στη Ρώμη διέδωσαν ότι υπεύθυνος ήταν ο Σάινερ, πράγμα ιδιαίτερα πιθανό. Είχε εκδώσει το 1630 ένα ογκώδες βιβλίο για τις ηλιακές κηλίδες, το οποίο μεταξύ άλλων περιείχε και μια βίαιη επίθεση κατά του Γαλιλαίου και λεπτομέρειες για την ετήσια αλλαγή των τροχιών των ηλιακών κηλίδων.\nΟ Σάινερ υπέθεσε ότι το επιχείρημα του Γαλιλαίου στην τρίτη ημέρα του Διαλόγου (που στην πραγματικότητα είχε αποκτήσει έγκριση δημοσίευσης πριν ο Γαλιλαίος δει το βιβλίο του Σάινερ). στηριζόταν σε πληροφορίες που είχε αποκτήσει από το βιβλίο του και τις οποίες είχε χρησιμοποιήσει για να υποστηρίξει τον Κοπέρνικο. Έχοντας μετακομίσει στη Ρώμη το 1624, ο Σάινερ είχε τη δυνατότητα να ξεσηκώσει την Ιερά Εξέταση. Σε κάθε περίπτωση το έγγραφο που βρέθηκε στα αρχεία έπεισε τον Πάπα ότι ο Γαλιλαίος τον είχε ηθελημένα εξαπατήσει.\nΗ δίκη άρχισε μόλις στις 12 Απριλίου. Μετά από μια σειρά ερωτήσεις σχετικά με τη συγγραφή την έγκριση και την εκτύπωση ταυ Διαλόγου, ανασύρθηκε η εντολή των κριτών του 1616. Ο Γαλιλαίος ρωτήθηκε ποιος του είχε μιλήσει γι’ αυτό το ζήτημα και απάντησε:\nΤον μήνα Φεβρουάριο του 1616 ο Καρδινάλιος Μπελαρμίνε μου είπε ότι εφόσον η άποψη του Κοπέρνικου, ιδωμένη απόλυτα, αντέφασκε προς την Αγία Γραφή, δεν μπορούσε να εκλαμβάνεται ως αληθής και να υποστηρίζεται, αλλά ότι θα ήταν δυνατόν να θεωρηθεί ως απλή υπόθεση και να χρησιμοποιηθεί κατ’ αυτό τον τρόπο. Σε συμφωνία με αυτό έχω μια ένορκη βεβαίωση του ίδιου του Καρδινάλιου Μπελαρμίνε, η οποία έγινε στις 26 του μήνα Μαΐου του 1616… και αυτής της βεβαίωσης σας παρουσιάζω ένα αντίγραφο… Το πρωτότυπο αυτής της ένορκης βεβαίωσης το έχω μαζί μου στη Ρώμη και είναι καθ’ ολοκληρίαν γραμμένο δια χειρός του Καρδιναλίου Μπελαρμίνε.\nΣτη συνέχεια ζητήθηκε από τον Γαλιλαίο να παραδώσει το πρωτότυπο που είχε υπογραφεί ιδιοχείρως από τον Μπελαρμίνε, πράγμα το οποίο και έκανε. Ουδέποτε βρέθηκε ενυπόγραφο τεκμήριο που να στηρίζει το μνημόνιο επί του οποίου εδραζόταν η κατηγορία της Ιεράς Εξέτασης. Άρα, στο μόνο ουσιώδες ζήτημα που ανακινήθηκε ο Γαλιλαίος απέσπασε νίκη σύμφωνα με τον κανόνα της καλύτερης μαρτυρίας. Στη δίκη δεν αναφέρθηκε κανένα επιστημονικό ζήτημα. Η κατηγορία ήταν «σοβαρότατη υποψία αιρετικής στάσης», για την οποία αρκούσε να έχει διαπιστωθεί απείθεια σε επίσημη εντολή. ανεξάρτητα από το αν είχε διαπραχθεί το αδίκημα της αίρεσης.\nΟ Γαλιλαίος δεν μπορούσε να απαλλαγεί των κατηγοριών χωρίς να ζημιωθεί η φήμη και το κύρος της Ιεράς Εξέτασης της Ρώμης, άρα συμφωνήθηκε κατ’ ιδίαν ότι θα έπρεπε να παραδεχθεί κάποιο σφάλμα και να εγκαταλείψει την υπεράσπισή του με την υπόσχεση ότι θα αντιμετωπιζόταν επιεικώς. Ο Γαλιλαίος παραδέχθηκε εγγράφως ότι ξαναδιάβασε τον Διάλογό του και ότι βρήκε σημεία στα οποία είχε προχωρήσει περισσότερο από το επιτρεπτό. Στη συνέχεια απολογήθηκε διακηρύσσοντας ότι είχε τη συνήθη ματαιοδοξία κάθε ανθρώπου απέναντι στα δικά του επιχειρήματα και αρνήθηκε την όποια δόλια πρόθεση. Ενώ ανέμενε όμως μια ήπια ποινή, συνετρίβη από την καταδίκη του σε φυλάκιση με απεριόριστη διάρκεια.\nΗ βίλα του Γαλιλαίου -Joseph Mallord William Turner – 1826\nΗ μεγαλύτερη κόρη του Γαλιλαίου, η Βιργινία, είχε εισέλθει σε ένα τάγμα μοναχών στο Αρτσέτρι το 1616 και ονομαζόταν τώρα Αδελφή Μαρία Τσελέστε. Ο Γαλιλαίος της ήταν πολύ αφοσιωμένος, μολονότι οι επισκέψεις του στο τάγμα ήταν πολύ λιγότερο συχνές απ’ ότι επιθυμούσαν και οι δύο. Τότε είχε την κατοικία του στο Μπελοσγκουάρντο, αρκετά μακριά από το Αρτσέτρι. Οι συχνές ασθένειες του έκαναν το ταξίδι δύσκολο, ενώ και η κόρη του εθλίβετο πολύ διότι δεν μπορούσε να τον φροντίζει. Το 1631 είχε αγοράσει μια βίλα στο Αρτσέτρι που γειτνίαζε με τα κτήματα του τάγματος, στην οποία ήταν τώρα ιδιαίτερα ανυπόμονος να επιστρέφει.\nΤα γράμματα της κύρης του φανερώνουν μια γυναίκα με ασυνήθιστη ευφυΐα και ευαισθησία, που ουδέποτε ταλαντεύτηκε στην πίστη της είτε προς τον πατέρα της, είτε προς τη θρησκεία της, ακόμη και κατά τη διάρκεια της δίκης. Μολονότι η κατάστασή της στο τάγμα πρέπει να υπήρξε δύσκολη εκείνη την εποχή φαίνεται πως οι άλλες αδελφές μοιράστηκαν τη χαρά της για την απαλλαγή τον Γαλιλαίου από τη φυλάκιση στη Ρώμη. Τα γράμματά της διπλασίασαν την επιθυμία του να επιστρέψει, όπως όταν του έγραφε:\nΑπέφυγα να σου γράψω για την κατάσταση της υγείας μου η οποία είναι όντως λυπηρή. Η κήλη επανήλθε μεγαλύτερη από πριν, ο χτύπος της καρδιάς μου διακόπτεται από ταχυπαλμίες. Η μεγάλη λύπη μου και η μελαγχολία (συνοδεύεται] από έλλειψη όρεξης. Μισώ τον εαυτό μου και ακούω συνεχώς το κάλεσμα από την αγαπημένη κόρη μου… Εκτός απ’ αυτό δεν με φοβίζει λιγότερο η διαρκής αϋπνία… Προς το παρόν δεν έχω καμία διάθεση για γράψιμο, γιατί είμαι εκτός εαυτού, ώστε αμελώ να απαντήσω ακόμη και σε προσωπικά γράμματα φίλων.\nStilman Drake, Γαλιλαίος Πανεπιστημιακές Εκδόσεις Κρήτης


Προσπαθούσα να καταλάβω από πού έρχονται οι φωνές και τα κλάματα βγαίνοντας στο μπαλκόνι. Ταράχτηκα. Κοίταξα γύρω στη γειτονιά μέχρι πέρα το διπλανό τετράγωνο μήπως και δω κάτι. Μια γυναικεία φωνή φώναζε κλαίγοντας ασταμάτητα. Σκέφτηκα ότι κάτι συμβαίνει και έτρεξα να πάρω το τηλέφωνο για να το έχω κοντά σε περίπτωση που κάτι δω.\nΈνα λεπτό αργότερα από τα δέντρα ξεπρόβαλε νεαρός 16-17 περίπου και πίσω του τρέχοντας, νεαρή κοπέλα κοντά στα 15-16. Εκείνος προχωρούσε με πολύ γρήγορο βήμα και εκείνη έτρεχε πίσω του ενώ του φώναζε και τον παρακαλούσε. Ο νεαρός δεν έριξε ούτε μια ματιά να την κοιτάξει. Βιαστικός απομακρυνόταν και φανερά προσπαθούσε να την αποφύγει. Ο κόσμος είχε γυρίσει και τους κοιτούσε καθώς είχαν βγει στον κεντρικό δρόμο.\nΗ κοπέλα στραβοπάτησε και έπεσε, θολωμένη από το κλάμα. Κάθισε στο πεζοδρόμιο κάτω από το σπίτι μου και συνέχισε να κλαίει ρίχνοντας όλο της το σώμα κάτω. Άρπαξα ένα μπουκαλάκι νερό που βρήκα στον πάγκο και μαζί με τα κλειδιά και το κινητό μου έβαλα στην τσέπη μου 3 καραμέλες βουτύρου που λες και περίμεναν να έρθουν μαζί μου.\nΤην πλησίασα διστάζοντας για το αν πρέπει να της μιλήσω ή όχι. Το να σε ενοχλεί μία άγνωστη που πάει να ανακατευτεί εκεί που δεν την έχεις καλέσει, ιδίως όταν εσύ κλαις δεν είναι και ό,τι καλύτερο. Μέχρι και που σε βρίζει και θα'χει και δίκιο! Είχε βάλει το κεφάλι ανάμεσα στα πόδια και συνέχιζε να κλαίει ενώ στα χέρια της κρατούσε το κινητό της θέλοντας να τηλεφωνήσει. Πολύ μαλακά τη ρώτησα αν χρειάζεται κάτι, αν μπορούσα να τη βοηθήσω σε κάτι. Όταν γύρισε και με κοίταξε είδα μια όμορφη καστανή κοπέλα με μεγάλα μαύρα μάτια, κατακόκκινα από το κλάμα. Δεν μου απάντησε, γύρισε στο τηλέφωνό της. Την ξαναρώτησα αν χρειάζεται κάτι, λέγοντας από μέσα μου, πως αν αρνηθεί θα φύγω το επόμενο λεπτό. «Δεν είμαι καλά», μου απάντησε. «Ο φίλος μου με παράτησε», συνέχισε και έβαλε ξανά τα κλάματα. Αμήχανη για το τι πρέπει να κάνω κάθισα δίπλα της και πρέπει να πέρασε ένα λεπτό για να σκεφτώ τι να της πω ενώ εκείνη έκλαιγε ασταμάτητα. Της πρόσφερα να πιει λίγο νερό, δεν θέλησε. Την ρώτησα αν θέλει να τηλεφωνήσω κάπου, να φωνάξω κάποιον, μου απάντησε αρνητικά και κοφτά. Δεν επέμεινα. Έκλαιγε ασταμάτητα, μας κοιτούσαν όλοι όσοι περνούσαν. Της ζήτησα να ηρεμήσει και αν θέλει να μου πει τι συνέβη.\nΉταν μαζί ενάμιση χρόνο. Τον αγαπούσε πολύ, ήταν τρελά ερωτευμένη. Ο ωραίος του σχολείου και εκείνη η τυχερή που τον είχε δικό της. Εκείνη πάντα διαθέσιμη για εκείνον, ο χρόνος που της χάριζε λίγος. Φλέρταρε και με άλλες μπροστά της και εκείνη δεν έλεγε τίποτα για να τον έχει δικό της. Την άκουγα να λέει και να λέει. Εφηβικές ανησυχίες, καβγαδάκια χωρίς ιδιαίτερο λόγο, μούτρα για το τίποτα. Μιλούσε και είχε σταματήσει να κλαίει όπως πριν. Τα λόγια της έβγαιναν αργά και ανάμεσά τους ξεπρόβαλλαν και συχνά αναφιλητά. Έβαλα το χέρι στην τσέπη και της έδωσα μία καραμέλα. «Αρέσουν πολύ στην κόρη μου, πάρε!» Την ώρα που την ξετύλιγε την πρόσεξα καλύτερα. Ήταν 16-17 σίγουρα. Θα μπορούσε να είναι κόρη μου. Στην ηλικία μου η μητέρα μου είχε 22 χρονών κόρη. Την κοίταξα ξανά. Έκλαιγε για κάποιον που της ράγισε την καρδιά στα 16, έκλαιγε στη μέση του δρόμου τρέχοντας πίσω του επειδή εκείνος την παράτησε, στα 16. Για εκείνη ήταν το πιο σημαντικό πράγμα στον κόσμο εκείνη τη στιγμή...\nΓια εκείνη ήταν σίγουρα το τέλος του κόσμου, η στιγμή που χάνεις τον κόσμο από τα πόδια σου. Που νιώθεις εγκατελελειμμένη. Που θέλεις να πάρεις τηλέφωνο τις φίλες σου να έρθουν να σε παρηγορήσουν. Να τους πεις χίλιες φορές το τι έγινε και να τις ρωτήσεις άλλες χίλιες γιατί σε παράτησε. Να τους πεις να τον πάρουν τηλέφωνο να του πουν να γυρίσει. Να ψάξεις όλα τα στέκια να τον βρεις, να τον δεις, να σου εξηγήσει και να τον παρακαλέσεις ξανά. Να πάρεις αγκαλιά όλα τα αντικείμενα που στον θυμίζουν και να κλάψεις πολύ. Να ακούσεις εκατό φορές τα τραγούδια που ακούσατε μαζί. Να δεις φωτογραφίες σας και να πλαντάξεις στο κλάμα. Να φας μέχρι σκασμού ή να μην φας τίποτα για μέρες. Να μιλάς μόνο για αυτόν 24 ώρες το 24ωρο. Να θυμώσεις με τις φίλες σου αν σου πουν ότι δεν ήταν για σένα. Να τον πάρεις άπειρα τηλέφωνα (κι ας μην απαντάει), να στείλεις άπειρα μηνύματα (κι ας τα σβήνει). Να τη στήσεις κάτω από το σπίτι του για να δεις τι ώρα θα μπει και με ποιον. Να τηλεφωνήσεις σε όποιον κοινό γνωστό έχετε για να μάθεις αν του είπε κάτι για σένα ή αν έχει άλλη και ποια.\nΉταν 16. Αυτά κάνεις όταν είσαι 16. Γιατί νομίζεις ότι έχασες τον έρωτα της ζωής σου. Νομίζεις ότι είχες βρει τον ιδανικό και θα ήσαστε μαζί "για πάντα". Έκανες όνειρα για διακοπές, εξόδους, είχες πει στις φίλες σου για εκείνον, είχες γράψει το όνομά του στο χαρτί περικυκλωμένο από καρδούλες, είχες σχεδιάσει Γ+Π love for ever, είχες φορέσει τα ρούχα που του αρέσουν, είχες φτιάξει τα μαλλιά σου όπως άκουσες πως του άρεσαν, τον κοιτούσες στα μάτια και για σένα ήταν ο ομορφότερος του κόσμου (σου).\nΓιατί είσαι 16. Όλα είναι αλλιώς και όλα είναι ωραία. Είσαι 16. Αγαπάς τρελά και ζεις τη ζωή, άσχετα αν προσπαθείς να στριμώξεις και το σχολείο μέσα σε αυτό μαζί με το διάβασμα. Είσαι 16. Γελάς δυνατά, τα βλέπεις όλα ωραία. Γιατί έτσι πρέπει. Γιατί είσαι μόλις 16. Έχεις τη ζωή μπροστά σου ...\nΕίχε σταματήσει να κλαίει ενώ μου έλεγε για εκείνον. Την άκουγα με προσοχή και με ενδιαφέρον. Τα είχα ακούσει κι εγώ στην ηλικία της από τις φίλες μου και τα είχα πει κι εγώ σε εκείνες. Ήμουν κι εγώ κάποτε 16. «Δεν μ΄αγαπάει», μου είπε ενώ σηκωνόταν να φύγει. «Εγώ του είπα ότι τον αγαπάω κι εκείνος έφυγε», συνέχισε. «Δεν ξέρω τι θα κάνω τώρα στη ζωή μου!». Χαμογέλασα. «Θα καταλάβει τι χάνει και θα γυρίσει. Θα το δεις! Τα αγόρια σε αυτή την ηλικία είναι ανώριμα, μην τα παρεξηγείς.»\nΔεν θέλησα να της πω τίποτα αρνητικό. Για ποιο λόγο άλλωστε? Εκείνη τη στιγμή δεν ήθελε να ακούσει κι άλλο άσχημο, ιδίως από μία άγνωστη, αρκεί ο χωρισμός που ζούσε και που θεωρούσε καταστροφή της ζωής της.\nΜου χαμογέλασε με προσπάθεια, με ευχαρίστησε πεταχτά και έφυγε. Γυρίζοντας το κεφάλι μου όταν απομακρυνόταν την είδα να σχηματίζει κάποιον αριθμό στο τηλέφωνο. Παίρνει εκείνον ή την κολλητή της, σκέφτηκα. Τη συνέχεια την φανταζόμουν, όπως την φαντάζεται κάθε μια που έχει περάσει από τα 16 και μια ερωτική απογοήτευση. Σαν να με είδα να κλαίω κι εγώ κάποτε νομίζοντας ότι δεν θα αγαπήσω ποτέ κανέναν ξανά. Ότι δεν είχα λόγο να ζω... Ότι είχα χάσει τον έρωτα της ζωής μου!\nΧαμογέλασα καθώς σκεφτόμουν πόσο μικρή είναι αυτή η πίκρα μπροστά σε άλλες που φέρνει η ζωή. Για εκείνη όμως ήταν η πρώτη, η σημαντικότερη. Άγνωστο το μέλλον και η ζωή μπροστά...\nΜία ώρα αργότερα επέστρεφα με την 3 χρονών κορούλα μου από το σχολείο. Όταν τη ρώτησα πώς πέρασε σήμερα με κοίταξε παραπονιάρικα και μου είπε «Ο Άγγελος μου πήρε τον μαρκαδόρο και εγώ έκλαιγα. Εγώ τον αγαπάω τον Άγγελο!» Τη φίλησα γλυκά, την έπιασα από τους ώμους και της είπα «Εσύ να διαλέξεις άλλον μαρκαδόρο, δεν πειράζει! Και να μην κλαις μωρό μου. Θα γνωρίσεις πολλούς Άγγελους στη ζωή σου. Τα αγοράκια σ΄αυτή την ηλικία είναι ανώριμα, μην τα παρεξηγείς!»


Acuvue Oasys 6pk | Μεταξάς Οπτικά\nΗλεκτρονικό ΚατάστημαΦακοί ΕπαφήςΔεκαπενθήμεροιΣιλικόνης-Υδρογέλης\nΔιοπτρία -12.00 -11.50 -11.00 -10.50 -10.00 -9.50 -9.00 -8.50 -8.00 -7.50 -7.00 -6.50 -6.00 -5.75 -5.50 -5.25 -5.00 -4.75 -4.50 -4.25 -4.00 -3.75 -3.50 -3.25 -3.00 -2.75 -2.50 -2.25 -2.00 -1.75 -1.50 -1.25 -1.00 -0.75 -0.50 -0.25 +0.00 +0.25 +0.50 +0.75 +1.00 +1.25 +1.50 +1.75 +2.00 +2.25 +2.50 +2.75 +3.00 +3.25 +3.50 +3.75 +4.00 +4.25 +4.50 +4.75 +5.00 +5.25 +5.50 +5.75 +6.00 +6.50 +7.00 +7.50 +8.00 Καμπύλη 8.40 8.80 Χρώμα Διάφανο/Ελ. απόχρωση\nΤιμή Καταστήματος: €27,00 EUR\nΤιμή Online: €24,00 EUR\nAcuvue Oasys 6pk - ACO\nΔουλεύοντας μπροστά σε υπολογιστή μπορεί να είναι απαιτητικό για τα μάτια σας. Οι φακοί ACUVUE® OASYS® με HYDRACLEAR® Plus σας παρέχουν όλη την άνεση και απόδοση που χρειάζεστε από ένα φακό, στη δουλειά και εκτός.\nΟι ACUVUE® OASYS® με HYDRACLEAR® Plus σας παρέχουν:\n• Αυτή την αίσθηση 'ότι δεν υπάρχει φακός' (8 στους 10 χρήστες ξεχνάνε ότι τους φοράνε)\n• Εξαιρετική άνεση όταν βλέπετε τηλεόραση ή όταν χρησιμοποιείτε υπολογιστή.\n• Εξαιρετική άνεση σε ξηρά περιβάλλοντα όπως μέρη με θερμανση ή κλιματισμό.\n• Ανακούφιση για μάτια που είναι κουρασμένα και ξηρά κατά τη χρήση φακών επαφής.\n• Ανώτερη απόδοση οξυγόνου για μάτια που φαίνονται και υγιή\n• Υψηλή προστασία αό την υπεριώδη ακτινοβολία που εισέρχεται στον οφθαλμό.\n• Η τεχνολογία HYDRACLEAR® Plus καθιστά τους φακούς υπερ-απαλούς και ενυδατωμένους, έχει την αίσθηση ότι δε φορά κανείς φακούς επαφής.\n• Φτιαγμένοι από ένα μοναδικό υλικό σιλικόνης υδρογέλης το senofilcon A, ο φακός επιστρέπει ανώτερη παράδοση οξυγόνου σε σχέση και τους συνηθισμένους φακούς υδρογέλης, κρατώντας τα μάτια σας πιο υγιή.\n• προστασία από τη υπεριώδη UV ακτινοβολία περισσότερο από 95% για UV-A και για 99% UV-B ακτίνες.\nΚατηγορία: Φακοί Επαφής > Δεκαπενθήμεροι > Σιλικόνης-Υδρογέλης


Υπέβαλλε τα σέβη της στον τάφο της Κυράς της Ρω η ΠτΔ - «Πατριωτισμός και αυταπάρνηση»\nΥπέβαλλε τα σέβη της στον τάφο της Κυράς της Ρω η ΠτΔ – «Πατριωτισμός και αυταπάρνηση»\n13-09-2020 • 20:33μμ\nUPD: 13-09-2020 • 20:33μμ\nΕπίσκεψη σε σκάφη του Λιμενικού και την πυραυλάκατο «ΜΥΚΟΝΙΟΣ» πραγματοποίησε η Πρόεδρος της Δημοκρατίας Κατερίνα Σακελλαροπούλου. Στη συνέχεια με πλωτό σκάφος του Λιμενικού μετέβη στη νήσο Ρω και κατέθεσε στεφάνι στον τάφο της Δέσποινας Αχλαδιώτη (Κυρά της Ρω). Μήνυμα στην Τουρκία ότι «δεν υποκύπτουμε σε απειλές, ούτε σε εκφοβισμούς».\nΗ Ελλάδα, όχι μόνο δεν απειλεί κανέναν, αλλά είναι ανοικτή πάντα στον διάλογο, με την προϋπόθεση ότι τηρούνται οι σχέσεις καλής γειτονίας και οι κανόνες διεθνούς δικαίου. Το γεγονός ότι δεν ανανεώθηκε η τουρκική NAVTEX είναι ένα βήμα προς τη σωστή κατεύθυνση. Επιδίωξη όλων πρέπει να είναι η επάνοδος στην ηρεμία και την ομαλότητα».\nεπίσκεψη Σακελλαροπούλου Καστελλόριζο


Le Monde: "Oι τζιχαντιστές θέλουν να προκαλέσουν εμφύλιο πόλεμο στη Γαλλία" - OnAlert.gr\nLe Monde: "Oι τζιχαντιστές θέλουν να προκαλέσουν εμφύλιο πόλεμο στη Γαλλία"\n16.11.2015 | 14:14\nΟι χθεσινές (Σάββατο 14/11) τρομοκρατικές επιθέσεις δεν με αιφνιδίασαν -δυστυχώς. Εδώ κι ένα χρόνο, το Ισλαμικό Κράτος ζητά να γίνει επίθεση στη Γαλλία. Στις 22 Σεπτεμβρίου 2014, ο Αμπού Μοχάμεντ Ελ Αντνάνι, εκπρόσωπος της οργάνωσης, ζήτησε από τους οπαδούς της να επιτεθούν στους Δυτικούς παντού, και κυρίως να επιτεθούν στους «βρώμικους και κακούς Γάλλους». Η απειλή αυτή έχει επαναληφθεί πολλές φορές από Γάλλους που έφυγαν για τη Συρία. Μετά τις επιθέσεις στο Charlie Hebdo, ο Σαλίμ Μπεν Γκαλέμ, ο Γάλλος που βρίσκεται ιεραρχικά πιο ψηλά στο Ισλαμικό Κράτος, ζητούσε να δολοφονηθεί οποιοσδήποτε Γάλλος.\nΟ βασικός στόχος του Ισλαμικού Κράτους είναι να προκαλέσει έναν εμφύλιο πόλεμο στη Γαλλία. Η στρατηγική αυτή ακολουθείται από το 2005, και την περιέγραψε ο Αμπού Μουσάμπ Αλ Σούρι στην περίφημη «Έκκληση για την παγκόσμια ισλαμική αντίσταση»: Ο πολλαπλασιασμός των τυφλών επιθέσεων θα οδηγήσει σε λιντσαρίσματα μουσουλμάνων, σε επιθέσεις εναντίον τζαμιών, σε κακοποιήσεις μαντηλοφορεμένων γυναικών και γενικότερα, σε αιματηρές συγκρούσεις που θα προκαλέσουν αναστάτωση σε όλη την Ευρώπη, το μαλακό υπογάστριο της Δύσης. Σε αυτή την παγκόσμια στρατηγική εντάσσονται και οι χθεσινές επιθέσεις. Στο στόχαστρό τους όμως βρίσκονται αδιακρίτως οι νέοι, μεταξύ των οποίων μπορεί να βρίσκεται κι ένα κομμάτι των ομοθρήσκων των τζιχαντιστών, τους οποίους θέλουν να στρατολογήσουν. Ίσως εκεί να βρίσκεται το στρατηγικό λάθος. Γιατί όλο το πρόβλημα της τρομοκρατίας είναι να προσελκύσει τις μάζες με το μέρος της. Αν δεν το καταφέρουν, τότε αποτυγχάνουν πολιτικά, όπως έγινε στην Αλγερία το 1997, αλλά και μετά τις επιθέσεις της αλ Κάιντα. Αντίθετα λοιπόν με αυτό που υποστήριξε ο Εμανουέλ Τοντ και όλοι εκείνοι που επέκριναν τις διαδηλώσεις της 11ης Ιανουαρίου, η εθνική ενότητα είναι η μόνη αρμόζουσα πολιτική απάντηση, ακριβώς επειδή οι τρομοκράτες προσπαθούν να υπονομεύσουν τη Δημοκρατία.\nΗ πραγματική δύναμη του τζιχάντ τρίτης γενιάς είναι η βάση του στο Ιράκ και τη Συρία. Ίσως αυτή τη φορά οι τρομοκράτες να υπερτίμησαν τις δυνάμεις τους. Θα πρέπει να θυμόμαστε ότι είχαν θεωρήσει την 11η Σεπτεμβρίου μια υπερβολική κίνηση του μπιν Λάντεν, αφού έδωσε τη δυνατότητα στον Τζορτζ Μπους να καταστρέψει στρατιωτικά την αλ Κάιντα. Αν σήμερα κινητοποιηθούν τα στρατιωτικά μέσα της Δύσης για να καταστρέψουν το Ισλαμικό Κράτος, το αποτέλεσμα θα είναι ακριβώς αυτό. Είναι δυνατόν μερικές χιλιάδες τζιχαντιστές να αντισταθούν σε μια συμμαχία που περιλαμβάνει τους ισχυρότερους στρατούς του κόσμου;\n* Ο Ζιλ Κεπέλ είναι καθηγητής στο Ινστιτούτο πολιτικών σπουδών του Παρισιού και ειδικός για το ισλάμ και τον σύγχρονο αραβικό κόσμο\nTags: LE MONDE, ΠΑΡΙΣΙ, ΠΑΡΙΣΙ ΕΠΙΘΕΣΗ, ΓΑΛΛΙΑ, ΙΣΛΑΜΙΚΟ ΚΡΑΤΟΣ, ΤΖΙΧΑΝΤΙΣΤΕΣ, ΔΕΛΤΙΟ,


Online Παιχνίδι Tom & Jerry Adventure School. Παίξτε online δωρεάν.\nΤομ και Τζέρι άρχισε να παίζει στο σχολείο και δεν έχουν χρόνο για να ανακάμψει, καθώς παρέμεινε εκεί κλειδωμένο για τη νύχτα. Jerry είναι πολύ πεινασμένος και φοβισμένος να είναι μόνος με τον Tom.\n© gam9.com - δωρεάν online παιχνιδιών Tom & Jerry Adventure School () Κάντε παιχνίδι online flash παιχνίδι Tom & Jerry Adventure School για δωρεάν.. Μην ξεχάσετε να αξιολογήσετε αυτό το παιχνίδι Tom & Jerry Adventure School και να μοιραστούν αυτό το παιχνίδι με τους καλύτερους φίλους σας.\nΠαιχνίδι Tom & Jerry Adventure School σε απευθείας σύνδεση\nΤομ και Τζέρι άρχισε να παίζει στο σχολείο και δεν έχουν χρόνο για να ανακάμψει, καθώς παρέμεινε εκεί κλειδωμένο για τη νύχτα. Jerry είναι πολύ πεινασμένος και φοβισμένος να είναι μόνος με τον Tom. Βοηθήστε το ποντίκι για να βγούμε από το σχολείο μέχρι Tom θεσπίζουν για να πάρετε έναν υπνάκο. Στο δρόμο, συγκεντρώνει τις φέτες τυριού Jerry μπορούσε να φάει. Προσεκτικοί, να μην ξυπνήσει Tom!\nΒαθμολογήστε αυτό το παιχνίδι: Παίχθηκε: 1117\nTom & Jerry Adventure School ( Ψηφοφορίες2, Δευτεροβάθμια Βαθμολογία: 5/5)


ΟΔΟΣ: Δήμος Καστοριάς: «Εντυπωσιακές λήψεις»\nΜόνο που δεν θυμήθηκαν την "ώρα για δουλειά" εδώ και ενάμιση χρόνο, για να αντικαταστήσουν τους καμμένους λαμπτήρες του δημοτικού φωτισμού της πλατείας Ομονοίας.\nΣτην οποία κακόμοιρη πλατεία, 8 από τους 15 φανοστάτες –οι υπόλοιποι είναι κατεστραμμένοι– δεν φέγγουν, ενώ στην κεντρική στήλη 6 από τους 12 μεγάλους λαμπτήρες είναι καμμένοι (*).\n(*) Σήμερα 12.12.2021, έναν χρόνο μετά, όλοι οι λαμπτήρες της κεντρικής στήλης της πλατείας Ομονοίας, είναι καμμένοι.\nΧωρίς «ειδικούς συμβούλους-δημοσιογράφους», χωρίς "likes", "καρδούλες", φωτογένειες, στημένες φωτογραφίες, και... διαγγέλματα, η στήλη της πλατείας Ομονοίας τα Χριστούγεννα ήταν πάντα στολισμένη.\nΔημοσιεύθηκε στην ΟΔΟ στις 10 Δεκεμβρίου 2020, αρ. φύλλου 1058.\nΟ Πρόεδρος FB στην Ινσταμπουλ με εκλεκτή παρέα.... Άντε και Δήμαρχος βρε...\nΟ δεσπότης Καστορίας την Τρίτη που μας πέρασε επισκέφθηκε το 1ο δημοτικό σχολείο Καστοριάς. Για άλλη μια φορά χωρίς μάσκα.......μήπως να του πει κάποιος ότι είναι υποχρεωτικό να φορά προσωπίδα..!!\nΜήπως οι γονείς να πάρουν τηλέφωνο στην Μητρόπολη και να παραπονεθούν....\nΝα δεις που θα κάνει και βόλτα με το τρενάκι....


Έπεσαν οι πρώτες μπάρες στο Μετρό - Σε 24ωρη απεργία την... - Newpost.gr\nΈπεσαν οι πρώτες μπάρες στο Μετρό - Σε 24ωρη απεργία την Τρίτη οι εργαζόμενοι\nΣτόχος του ΟΑΣΑ είναι μέχρι τις 20 Δεκεμβρίου να κλείνουν οι μπάρες σε όλους τους σταθμούς του Μετρό.\nΔημοσίευση 20 Νοεμβρίου 2017, 23:13 / Ανανεώθηκε 20 Νοεμβρίου 2017, 23:13\nΕπίσημη «πρεμιέρα» έκαναν οι πρώτες μπάρες των σταθμών του Μετρό την Κυριακή, μπαίνοντας στην τελική ευθεία για την πλήρη εφαρμογή του νέου συστήματος στα μέσα επικοινωνίας. Στόχος του ΟΑΣΑ είναι μέχρι τις 20 Δεκεμβρίου να κλείνουν οι μπάρες σε όλους τους σταθμούς του Μετρό.\nΠάντως, οι εργαζόμενοι αύριο προανήγγειλαν 24ωρη απεργία. Το Σωματείο Εργαζομένων Λειτουργίας Μετρό Αθηνών σε σχετική ανακοίνωση τονίζει, μεταξύ άλλων, ότι προχωρά άμεσα και δυναμικά «για να μην τους επιτρέψουμε να βάλουν τις αστικές συγκοινωνίες στον πάγκο του…. κέρδους και της ιδιωτικοποίησης».\nΠαράλληλα, ζητούν άμεση συνάντηση με τον υπουργό Οικονομικών Ευκλείδη Τσακαλώτο για την επίλυση του χρηματοδοτικού των αστικών συγκοινωνιών. Ειδικότερα, το ΣΕΛΜΑ αναφέρεται σε δημοσιεύματα σύμφωνα με τα οποία, όπως σημειώνει, «ο Ευκλείδης Τσακαλώτος ζήτησε…. από τη Διοίκηση του Υπερταμείου να επιβάλλει έναν εξορθολογισμό στο κόστος λειτουργίας και να προχωρήσει σε αναδιοργάνωση και αναδιάρθρωση των επιχειρήσεων, προκειμένου να αυξηθούν η παραγωγικότητα και η κερδοφορία των ΔΕΚΟ, ώστε να μπορούν να επιβιώσουν υπό ανταγωνιστικές πλέον συνθήκες. Για να γίνει αυτό χρειάζεται περιορισμός των λειτουργικών εξόδων, βελτίωση των εσωτερικών διαδικασιών και αναζήτηση εναλλακτικών πηγών εσόδων, ώστε να βελτιωθούν τα περιθώρια κέρδους τους».\nΣτις 330.000 οι ηλεκτρονικές κάρτες\nΜέχρι στιγμής έχουν εκδοθεί περίπου 330.000 προσωποποιημένες κάρτες του ηλεκτρονικού εισιτηρίου, ενώ φαίνεται ότι προβλήματα δεν σταματούν για το επιβατικό κοινό καθώς ο αριθμός των μηχανημάτων δεν αρκούν, ενώ δεν δέχονται ορισμένα χαρτονομίσματα με αποτέλεσμα η διαδικασία φόρτισης να καθυστερεί.\nΗ διοίκηση του ΟΑΣΑ προς διευκόλυνση των επιβατών προτείνει να αγοράζουν προϊόντα με πολλά εισιτήρια, είτε μέσω του ηλεκτρονικού εισιτηρίου (ATH.ENA Ticket), είτε μέσω της ηλεκτρονικής κάρτας (ATH.ENA Card), ώστε να επωφεληθεί από τη νέα εκπτωτική πολιτική, εξοικονομώντας χρόνο.\nΥπενθυμίζεται ότι, τόσο τα ηλεκτρονικά εισιτήρια (ATH.ENA Ticket), όσο και οι ηλεκτρονικές κάρτες (ATH.ENA Card) είναι επαναφορτιζόμενα, οπότε οι επιβάτες καλούνται να τα επαναχρησιμοποιούν και να μην τα πετούν. Η αντικατάσταση των παλαιών εισιτηρίων μπορεί να γίνει μέχρι τα τέλη του έτους. Τα παλαιά εισιτήρια δεν χρησιμοποιούνται πλέον, αλλά ανταλλάσσονται.


Επαιξε με τη φωτιά, έλειψε ο «Κατσούρ» - Onsports.gr\nΚώστας Μανωλιουδάκης\t08 Ιανουαρίου 2012, 19:29\nΕπαιξε με τη φωτιά, έλειψε ο «Κατσούρ»\nΔεν χωράει αμφισβήτηση ότι από το ματς του Παναθηναϊκού με την Κέρκυρα το «τριφύλλι» δεν μπορεί να κρατήσει τίποτα άλλο πέραν της κατάκτησης των τριών βαθμών. Η εικόνα της ομάδας ήταν με διαφορά φέτος η χειρότερη στο ΟΑΚΑ (καταδεικνύεται άλλωστε από το «φτωχό» σκορ). Και παρότι ο στόχος επετεύχθη όσον αφορά το αποτέλεσμα είναι σαφές ότι όσοι αψήφισαν το τσουχτερό κρύο και μετέβησαν στο γήπεδο δεν ικανοποιήθηκαν από αυτό που είδαν.\nΤι είδαν; Εναν Παναθηναϊκό με προβληματική ανάπτυξη, δίχως συνεργασίες, ταχύτητα και διάθεση άλλων αγώνων, που απέναντι σε έναν αντίπαλο σαφώς υποδεέστερο έκανε... καθυστερήσεις προκειμένου να κρατήσει το 1-0. Εναν Παναθηναϊκό που ναι μεν δεν απειλήθηκε ιδιαίτερα από την Κέρκυρα, εντούτοις, δεν παρήγαγε κιόλας φάσεις (3-4 συνολικά οι ευκαιρίες των παικτών του Φερέιρα).\nΚατά την ταπεινή μου εκτίμηση σημαντικό ρόλο σε αυτήν την κακή εικόνα, πέραν της πιθανής κόπωσης της ομάδας και του γεγονότος ότι αυτή η ενδεκάδα δεν πρόκειται να ξαναπαίξει, έπαιξε και η συνύπαρξη δύο κλασσικών ανασταλτικών μέσων στο υπάρχον σχήμα. Ο Σιμάο με τον Βιτόλο μαζί, σε ματς με τέτοιου είδους αντιπάλους, προσφέρουν μεν μεγαλύτερη ασφάλεια στον άξονα, αλλά στερούν εμπνεύσεις και δημιουργία στο μεσοεπιθετικό σκέλος. Και όλα αυτά παρότι και οι δύο ήταν καλοί στο ματς και μάλιστα ο Βιτόλο έβγαλε και τη φανταστική μπαλιά το γκολ του Λέτο που συνεχίζει το... βιολί του!\nΑπό εκεί και πέρα, η ουσία δεν αλλάζει. Το ύψιστο όφελος ήταν εκ των προτέρων οι τρεις βαθμοί. Και από τη στιγμή που μπήκαν στο "σακούλι" οι όποιοι προβληματισμοί είναι απλώς... προβληματισμοί. Με τη διαφορά ότι ο κόσμος του Παναθηναϊκού είναι από τη φύση του απαιτητικός -και πολύ ορθώς είναι- με συνέπεια σε τέτοιου είδους ματς να μην "τρώει" αμάσητα τα περί "επαγγελματικής νίκης" που με ευκολία θα υιοθετούσαν άλλου είδους σύλλογοι και φίλαθλοι...


νέο στυλ Roberto Γυναικεία Αθλητικά Παπούτσια Κόκκινο Πρώτες ύλες ποιότητας 521/D\nκαλύτερος Canguro Γυναικεία Μπότες πεζοπορίας και μποτάκια ορειβασίας Μαύρο Όμορφη και πολύχρωμη A028-300\nΑΡΧΙΚΗ > Δημοπρασία γυναικεία παπούτσια > Αθλητικά Παπούτσια > νέο στυλ Roberto Γυναικεία Αθλητικά Παπούτσια Κόκκινο Πρώτες ύλες ποιότητας 521/D\nΗ γάμπα του παπουτσιού φυσικό δέρμα - βελούδο, grain leather\nΤο καινούργιο μοντέλο της μάρκας Roberto. Η άνετα διαμορφωμένη γάμπα είναι φυσικό δέρμα - βελούδο, grain leather. Στο εσωτερικό οι πάτοι: δέρμα. Η σόλα - υλικό υψηλής ποιότητας. Αυτό το μοντέλο θα είναι το κατάλληλο συμπλήρωμα για την καθημερινή εμφάνιση.\nαπευθείας σύνδεση πωλήσεις Reebok Γυναικεία Αθλητικά Παπούτσια Μαύρο Διαφημιστικό Royal Prime V69991\nανυπέρβλητος NIKE Γυναικεία Αθλητικά Παπούτσια Λευκό Τιμή εκ του εργοστασίου Outburst AO1069 107


Μπαρτσελόνα - Παρί ΣΖ 1-1 ·\nHome ΠΟΔΟΣΦΑΙΡΟ CHAMPIONS LEAGUE Μπαρτσελόνα – Παρί ΣΖ 1-1\nΜπαρτσελόνα – Παρί ΣΖ 1-1\nΗ Μπαρτσελόνα πέρασε στα ημιτελικά του Champions League για 6η σερί χρονιά μετά το 1-1 με την Παρί Σεν-Ζερμέν στο “Καμπ Νόου”. Οι Γάλλοι ήταν καλύτεροι στο ματς μέχρι να μπει ο Μέσι στο 62′ και για 21 λεπτά είχαν σκορ πρόκρισης (videos)\nΑπό λάθος του Μπουσκέτς στο κέντρο ο Εσεκιέλ Λαβέτσι βγήκε στη αντεπίθεση, αλλά δεν έκανε καλό τελικό κοντρόλ, έτσι ο Πικέ πρόλαβε και τον έκοψε πριν πλασάρει τον Βίκτορ Βαλντές.Στην πρώτη επίθεση του αγώνα η Μπαρτσελόνα κέρδισε φάουλ σε επικίνδυνο σημείο, ο Τσάβι το εκτέλεσε στο 2′ και η μπάλα πέρασε λίγο άουτ.\nΣτο 24′ ο Λαβέτσι βρέθηκε τετ-α-τετ με τον Βαλντές και ο Ισπανός πορτιέρο απέκρουσε το πλασέ του, όπως απέκρουσε δύσκολα στο “γάμα” την κοντινή κεφαλιά του Λούκας Μόουρα, από την σέντρα του Ιμπραχίμοβιτς στο 28′.\nΗ Παρί Σεν-Ζερμέν ήταν καλύτερη στο πρώτο ημίχρονο και στις αρχές του δευτέρου αυτό το εξαργύρωσε, καθώς κατάφερε να ανοίξει το σκορ με τον Χαβιέρ Παστόρε στο 50′.\nΟι Γάλλοι βγήκαν για πολλοστή φορά στην αντεπίθεση, ο Παστόρε έκανε το “ένα-δύο” με τον Ιμπραχίμοβιτς, μπήκε στην περιοχή από αριστερά και με αριστερό πλασέ νίκησε τον Βίκτορ Βαλντές για το 0-1.\nΑπελπιστικά άστοχος ήταν ο Ντάνι Άλβες στο 62′ σε σουτ μέσα από την περιοχή και αμέσως μετά μπήκε στο ματς ο Λιονέλ Μέσι.\nΟι γηπεδούχοι “ανέβηκαν” άμεσα μετά την είσοδο του Αργεντινού και στο 64′ ο Ινιέστα βρέθηκε σε πλεονεκτική θέση, αλλά τον πρόλαβε ο Αλέξ, ενώ ο Σίριγκου ένα λεπτό αργότερα απέκρουσε το σουτ του Πικέ, αλλά και του Ινιέστα εν συνεχεία.\nΗ απάντηση της “Μπάρτσα” τελικά ήρθε στο 71′ με σκόρερ τον Πέδρο με σουτ από το ύψος της περιοχής, με την ασίστ του Βίγια να είναι εξαιρετική, ενώ η φάση ήταν δημιούργημα του Λιονέλ Μέσι.\nΜΠΑΡΤΣΕΛΟΝΑ: Βίκτορ Βαλντές, Ντάνι Άλβες, Πικέ, Αντριάνο (62′ Μπάρτρα), Τζόρντι Άλμπα, Μπουσκέτς, Τσάβι, Ινιέστα, Πέδρο, Βίγια (84′ Σονγκ), Φάμπρεγκας (62′ Μέσι).\nΠΑΡΙ ΣΖ: Σίριγκου, Ζαλέ (88′ Φαν ντερ Βιλ), Τιάγκο Σίλβα, Αλέξ, Μάξουελ, Βεράτι (83′ Μπέκαμ), Τιάγκο Μότα, Λούκας Μόουρα, Παστόρε, Λαβέτσι (81′ Γκαμεϊρό), Ιμπραχίμοβιτς.


ΠΑΟΚ: Η αντίδραση του Μίσιτς στην παρερμηνεία των δηλώσεών του | Έθνος\nΑΘΛΗΤΙΣΜΟΣ 27.05.2020 20:15 Newsroom\nΟ Γιόζιπ Μίσιτς έδωσε συνέντευξη στην Κροατία και είδε τα λεγόμενά του να παρερμηνεύονται\nΑρκετή σκόνη σήκωσε η προσπάθεια παρερμηνείας των δηλώσεων του Γιόζιπ Μίσιτς σε εφημερίδα της Κροατίας. Ο μέσος του ΠΑΟΚ, αφού αναφέρθηκε στη συμφωνία που έχει με τον «Δικέφαλο του Βορρά» για τα επόμενα χρόνια, στάθηκε στη «μάχη» του τίτλου. Σε κομμάτι της συνέντευξης, ο Μίσιτς σημείωσε πως οι «ασπρόμαυροι» τιμωρήθηκαν με αφαίρεση επτά βαθμών λόγω της υπόθεσης πολυϊδιοκτησίας, και αυτό χρησιμοποιήθηκε από αρκετά ελληνικά ΜΜΕ «ερυθρόλευκης» απόχρωσης ως... παραδοχή του Κροάτη. Ο Μίσιτς, μόλις αντιλήφθηκε τι συνέβη, επικοινώνησε με τον κροατικό Μέσο Ενημέρωσης όπου παραχώρησε τη συνέντευξη, και το οποίο προχώρησε άμεσα σε διόρθωση.\nΣτην εν λόγω συνέντευξη ο Μίσιτς αναφέρθηκε αρχικά στον 1,5 χρόνο που έχει στην Ελλάδα, τονίζοντας: «Στην Ελλάδα παίζω το καλύτερο ποδόσφαιρο της καριέρας μου. Απολαμβάνω τη Θεσσαλονίκη και θα ήθελα πολύ να μείνω. Οι οπαδοί με αγαπάνε και λόγω των επιδόσεων μου, μου έδωσαν το παρατσούκλι "Mr Vertical". Μπορεί να είμαι προς το παρόν δανεικός αλλά ο ΠΑΟΚ αποφάσισε να με αγοράσει για δυο εκατομμύρια ευρώ. Εχω ήδη υπογράψει για την επόμενη χρονιά με τον ΠΑΟΚ και πλέον περιμένω τις δυο ομάδες να ολοκληρώσουν το δικό τους κομμάτι. Η ρήτρα έχει ισχύ μέχρι τα τέλη Ιουνίου».\nΓια την τρέχουσα σεζόν, σχολίασε: «Ο Ολυμπιακός είναι πρώτος με 14 βαθμούς περισσότερους, διαφορά η οποία είναι δύσκολο να καλυφθεί. Φέτος μας αφαιρέθηκαν επτά βαθμοί. Βλέπουμε ως ευκαιρία την κατάκτηση του Κυπέλλου, όπου στην ημιτελική φάση έχουμε ξανά τον Ολυμπιακό. Κερδίσαμε το πρώτο παιχνίδι στην έδρα μας με 3-2 και περιμένουμε τη ρεβάνς».\nΓια το γεγονός πως έγινε πατέρας για δεύτερη φορά, τόνισε: «Την περασμένη Παρασκευή η σύζυγος μου Άννα γέννησε την κόρη μας, την Μίλα. Έτσι ο, ενάμιση έτους γιος μας, Γιάκοφ, απέκτησε μια αδερφή. Λυπάμαι που δεν μπορούσα να είμαι με την γυναίκα μου κατά την διάρκεια της γέννας, λόγω των υποχρεώσεων μου με την ομάδα. Θα ζητήσω άδεια από τον σύλλογο για να επισκεφθώ την οικογένεια μου στην Κροατία το Σαββατοκύριακο. Αν δεν τα καταφέρω τώρα, θα το κάνω μετά το παιχνίδι με τον Ολυμπιακό».


Ο Σωτήρης Παπαγιαννόπουλος κλήθηκε στην εθνική... Σουηδίας\nΟ Σωτήρης Παπαγιαννόπουλος κλήθηκε στην εθνική… Σουηδίας\nΔημοσιεύθηκε στις 6-12-2017 - 15:30μμ\nΟ Σωτήρης Παπαγιαννόπουλος ζει το δικό του ποδοσφαιρικό παραμύθι, αφού μετά την αποχώρηση του από τον ΠΑΟΚ κατάφερε με την Έστερσουντ να γράψει ιστορία.\nΠριν έξι χρόνια ο σουηδικός σύλλογος αγωνιζόταν στην 4η κατηγορία της Σουηδίας και φέτος στο ευρωπαϊκό του ντεμπούτο απέκλεισε τη Γαλατάσαράι, τον ΠΑΟΚ, έπαιξε στους ομίλους του Europa League και προκρίθηκε στους «32».\nΟ Παπαγιαννόπουλος, ο οποίος αποτελεί βασικό γρανάζι της Έστερσουντ επιβραβεύθηκε για τις εξαιρετικές εμφανίσεις με τον Γιάνε Άντερσον να τον καλεί στην εθνική Σουηδίας.\nΟ Παπαγιαννόπουλος θα μετρήσει τις δυνάμεις του σε δύο φιλικά που θα πραγματοποιηθούν τον επόμενο Ιανουάριο στο Άμπου Ντάμπι ελπίζοντας πως θα μπορέσει να κερδίσει μια θέση για το Μουντιάλ της Ρωσίας!\n«Είμαι πολύ χαρούμενος. Είναι τιμή μου να εκπροσωπώ την εθνική Σουηδίας. Θα πρέπει να δείξω τον καλύτερο εαυτό μου εκεί», τόνισε ο 27χρονος σέντερ μπακ.


Η ανάπτυξη της τεχνολογίας και των τηλεπικοινωνιών στην Κύπρο - Lpgroup.com.cy\nΣτην προσπάθεια που κάνει η Κύπρος για ανάπτυξη ψηφιακής οικονομίας, η απρόσκοπτη πρόσβαση στις τεχνολογίες αιχμής είναι ζωτικής σημασίας. Τα τελευταία χρόνια η Κύπρος έχει καταφέρει να εκμεταλλευτεί τη στρατηγική της θέση στο σταυροδρόμι Ευρώπης, Ασίας και Αφρικής και να εδραιωθεί ως διεθνές εμπορικό κέντρο με παγκόσμιες διασυνδέσεις. Αυτή η επιτυχία δε θα μπορούσε να σημειωθεί χωρίς την υποστήριξη ενός προηγμένου συστήματος τηλεπικοινωνιών.\nΗ δέσμευση της κυβέρνησης στην προσέλκυση ξένων κεφαλαίων στον τομέα της Πληροφορικής και των νέων τεχνολογιών και με καινούριες επιχειρήσεις να ξεπετάγονται διαρκώς, η Κύπρος απολαμβάνει τον διεθνή θαυμασμό και πρόσφατα συμπεριλήφθηκε στην λίστα με τις οκτώ αναδυόμενες τεχνολογικές δυνάμεις παγκοσμίως.\nΗ χώρα έχει ένα πλήρως ψηφιακό δίκτυο με αξιόπιστη διεθνή σύνδεση με οκτώ υποθαλάσσια καλώδια, ένα εκ των οποίων είναι και το SEA-MEWE-3, το μεγαλύτερο στο είδος του. Το κυπριακό δίκτυο υπερηφανεύεται για 100% κάλυψη με δυνατότητες ταχυτήτων DSL τουλάχιστον 2 mbps ενώ τα τηλεπικοινωνιακά κόστη ειναι τα χαμηλότερα στην Ευρωπαϊκή Ένωση. Τα προηγούμενα πέντε χρόνια οι επενδύσεις των επιχειρήσεων του τομέα έφτασαν τα 300 εκατομμύρια ευρώ. Επιπλέον, η χώρα εξασφάλισε ευρωπαϊκά κονδύλια για την εφαρμογή τεχνολογίας οπτικής ίνας και υπολογίζεται να έχει ολοκληρώσει την κατασκευή του ανάλογου δικτύου μέχρι το 2020.\nΚομβικό ρόλο στην ανάδειξη του κυπριακού σχεδίου για την ψηφιακή οικονομία αποτελεί το Πάρκο Επιστημών και Τεχνολογίας, που κατασκευάστηκε πρόσφατα στη Λεμεσό. Αυτό το μεγάλης κλίμακας έργο αναμένεται να δημιουργήσει κέντρα εφαρμοσμένης έρευνας και να παρέχει την υποδομή και τις εγκαταστάσεις για την ίδρυση νέων εταιρειών τεχνολογίας.\nΗ καινούρια αντίληψη απέναντι στις καινοτόμες τεχνολογίες ανοίγει σταδιακά την αγορά για πιο σύγχρονες λύσεις. Τεχνολογικοί γίγαντες όπως η Microsoft, η Oracle και η IBM στηρίζουν την κυπριακή μεταμόρφωση σε\nεπιχειρηματικό και τεχνολογικό κέντρο. Σε αρμονία με την ψηφιακή ατζέντα της Ε.Ε., η κυβέρνηση προωθεί τη χρήση νέων τεχνολογιών σε όλους τους τομείς της οικονομίας και της παραγωγής, σε μια προσπάθεια βελτίωσης της ανταγωνιστικότητας του ιδιωτικού τομέα και εκσυγχρονισμού του δημόσιου τομέα.